October 2019 - Dainik Prime\nঅক্টো৩১২০১৯ by dainikprimeNo Comments\nপ্রাইম ডেস্ক : বাংলাদেশ আগামী এপ্রিলের তৃতীয় সপ্তাহে ৮টি বৃহৎ মুসলিম রাষ্ট্রের সংগঠন ডি-এইট-এর ১০ম সম্মেলনের আয়োজন করবে। ডি-এইট-এর মহাসচিব রাষ্ট্রদূত জাফর কু শারি বৃহস্পতিবার সকালে প্রধানমন্ত্রীর কার্যালয়ে (পিএমও) শেখ হাসিনার সঙ্গে সৌজন্য সাক্ষাৎ করেন। পরে প্রধানমন্ত্রীর প্রেস সচিব ইহসানুল করিম বৈঠকের বিষয়ে সাংবাদিকদের ব্রিফ করেন। তিনি বলেন, ‘ডি-এইট-এর আগামী ঢাকা সম্মেলনে বাংলাদেশকে জোটের পরবর্তী চেয়ারম্যান করা হবে যা কাকতালীয়ভাবে ২০২০ সালে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী এবং ২০২১ সালে স্বাধীনতার সুবর্ণ জয়ন্তী উদযাপনের সঙ্গে মিলে গেছে ।’ ডি-এইট মহাসচিব সংগঠনের সদস্য রাষ্ট্রগুলোর অর্থনৈতিক উন্নয়নের জন্য পারস্পরিক সহযোগিতা জোরদার করার ওপর গুরুত্বারোপ করেন। তিনি বলেন, ঢাকা সম্মেলনে ২০৩০ সালের এজেন্ডার সঙ্গে সংগতি রেখে নতুন উদ্যোগ ও ধারনা গ্রহণ করা হবে। র\nনিজস্ব প্রতিবেদক : আগামী ২৮ নভেম্বর থেকে ১০ বছর মেয়াদি ই-পাসপোর্ট চালু হবে বলে জানিয়েছেন পররাষ্ট্রমন্ত্রী ড. এ কে আবদুল মোমেন। বৃহস্পতিবার পররাষ্ট্র মন্ত্রণালয়ে নিজ কক্ষে সাংবাদিকদের এ কথা জানান তিনি। সম্প্রতি তার ইউরোপ সফরে জার্মানির প্রতিষ্ঠান ভেরিডোস জেএমবিএইচের সঙ্গে এ বিষয়ে আলোচনা হয়েছে বলে জানান পররাষ্ট্রমন্ত্রী। ২০১৬ সালের ২৪ এপ্রিল পাসপোর্ট সেবা সপ্তাহ উদ্বোধন শেষে প্রধানমন্ত্রী শেখ হাসিনা ই-পাসপোর্ট প্রদানের ঘোষণা দেন। এরপর প্রকল্প প্রস্তাবনা (ডিআইপি) তৈরি থেকে শুরু করে আনুষঙ্গিক সব কাজ দ্রুততম সময়ে শেষ করে পাসপোর্ট ও বহির্গমন অধিদফতর। বর্তমান এমআরপি ব্যবস্থা থেকে ই-পাসপোর্ট ব্যবস্থায় উত্তরণ ঘটলে বাংলাদেশিরা বিশ্বের বিভিন্ন দেশে ঝামেলাবিহীনভাবে ভ্রমণ করতে পারবেন। ই-পাসপোর্টে থাকবে যেসব সুবিধা- ১.ই-পাসপোর্টের মেয়াদ থাকবে ১০ বছর। এতে প্রবাসীদের সুবিধা হবে। কারণ, তা\nদেশে বেকারের সংখ্যা ও বেকারত্ব নিয়ে প্রায়ই তর্ক-বিতর্ক হয়ে থাকে। তবে যোগ্য ও মেধাবীরা যে সবসময়ই কাজ পান এবং নিজ উদ্যোগে নিজের পথ খুঁজে নিতে পারেন, এ বিষয়ে দ্বিমতের অবকাশ নেই। দেশে গত কয়েক বছরে দেশী-বিদেশী বিনিয়োগসহ কর্মসংস্থান বেড়েছে আশাব্যঞ্জক গতিতে। সবচেয়ে বেশি কাজের সুযোগ সৃষ্টি হয়েছে তথ্যপ্রযুক্তি ও কম্পিউটার প্রকৌশল খাতে। এর তথ্য প্রমাণসহ সমর্থন মিলেছে এশিয়ান ডেভেলপমেন্ট ব্যাংক (এডিবি)-এর এক গবেষণা প্রতিবেদনে। ২০১৮ সালের কর্মসংস্থান পরিস্থিতি পর্যালোচনা করে এডিবি দেখতে পেয়েছে, শিক্ষিত স্নাতকদের মধ্যে সর্বাধিক কর্মসংস্থান হয়েছে কম্পিউটার ইঞ্জিনিয়ারিং ও আইটি সেক্টরে- প্রায় ৭৭.১ শতাংশ। যেখানে অন্য সব বিষয়ে স্নাতকদের কর্মসংস্থানের হার ৪০ শতাংশ। তদুপরি কম্পিউটার ও তথ্যপ্রযুক্তি খাতে ডিগ্রীপ্রাপ্তরা এক বছরের মধ্যেই প্রবেশ করতে পারে কর্মজীবনে। তবে এখাতে মেয়েদের অংশগ্রহণ এখনও কম। সফটওয়্যার ইঞ\nনতুন সড়ক পরিবহন আইনে যে সব শাস্তি\nনিজস্ব প্রতিবেদক : বহুল আলোচিত সড়ক পরিবহন আইন আগামীকাল ১ নভেম্বর থেকে কার্যকর হচ্ছে। আইনটি কার্যকরের তারিখ ঘোষণা করে ইতিমধ্যে সড়ক পরিবহন ও মহাসড়ক বিভাগ থেকে গেজেট প্রকাশ করা হয়েছে। ড্রাইভিং লাইসেন্স ছাড়া পেশাদার বা অপেশাদার চালক গাড়ি চালালে কারাদণ্ড ও জরিমানার বিধান রেখে ২০১৭ সালের ২৭ মার্চ মন্ত্রিসভা আইনটির খসড়ায় অনুমোদন দেয়। গত বছরের ৮ অক্টোবর ‘সড়ক পরিবহন আইন, ২০১৮’ এর গেজেট জারি করা হলেও তার কার্যকারিতা ঝুলে ছিল। আইনের খসড়ায় ড্রাইভিং লাইসেন্স ছাড়া গাড়ি চালালে ৬ মাসের কারাদণ্ড বা ৫০ হাজার টাকা জরিমানা বা উভয়দণ্ডের বিধান রাখা হয়। গাড়ি চালানোর সময় চালকদের মোবাইল ফোন ব্যবহারের জন্যও দণ্ডের বিধান রাখা হয়েছে। আইনে বলা হয়েছে, অষ্টম শ্রেণি পাস না করলে লাইসেন্স পাবেন না চালকরা। গাড়ি চালানোর সময় মোবাইল ফোন ব্যবহার করা যাবে না। মোবাইল ফোন ব্যবহার করলে এক মাসের কারাদণ্ড ও ৫ হাজার টাকা জ\nপাকিস্তানে ট্রেনে অগ্নিকাণ্ডে ৭৪ জনের প্রাণহানি\nপ্রাইম আন্তর্জাতিক : পাকিস্তানে একটি যাত্রীবাহী ট্রেনে গ্যাস সিলিন্ডার বিস্ফোরণে অগ্নিকাণ্ডে অন্তত ৭৪ জন যাত্রীর প্রাণহানির ঘটনা ঘটেছে। এ ঘটনায় গুরুতর আহত হয়েছেন অন্তত ৪০ জন। বৃহস্পতিবার দেশটির লিয়াকতপুর শহরের কাছে তেজগাম নামের একটি ট্রেনে ভয়াবহ অগ্নিকাণ্ডের এ ঘটনা ঘটে।-খবর দ্য ডন ও বিবিসি’র। নিহতদের মধ্যে নারী ও শিশুরাও রয়েছে। তবে নিহতের নাম-পরিচয় নিশ্চিত করতে পারেনি কর্তৃপক্ষ। আহতদের লিয়াকতপুরের ডিএইচকিউ হাসপাতালে চিকিৎসা দেয়া হচ্ছে। গুরুতর আহতদের বাহাওয়ালপুরের বাহাওয়াল ভিকটোরিয়া হাসপাতালে স্থানান্তর করা হয়েছে। লিয়াকতপুরের পুলিশ কর্মকর্তা তৈমুর খান জানান, ট্রেনটি করাচি থেকে রাওয়ালপিন্ডিতে যাচ্ছিল। এসময় ট্রেনের মধ্যে থাকা এক যাত্রীর গ্যাস সিলিন্ডারের বিস্ফোরণে এই দুর্ঘটনা ঘটে। প্রথমে ওই পুলিশ কর্মকর্তা নিহতের সংখ্যা ২৫ ও ৪৬ জন বলে জানান। পরে নিহতের সংখ্যা বেড়ে ৭৪ জনে গিয়ে দাঁড়িয়\nউপজেলা চেয়ারম্যান পরিচয়ে বিভিন্ন জনের কাছে টাকা দাবি,যুবক আটক\nশ্রীপুর (গাজীপুর) প্রতিনিধি : গাজীপুরের শ্রীপুর উপজেলা পরিষদের চেয়ারম্যান ও উপজেলা আওয়ামীলীগের সভাপতি এড. শামসুল আলম প্রধান পরিচয় দিয়ে বিভিন্ন জনের মুঠোফোনে টাকা দাবির অভিযোগে রেজাউল করিম মোজাম্মেল (৪০) নামের এক যুবককে গ্রেপ্তার করেছে শ্রীপুর থানা পুলিশ। গ্রেপ্তারকৃত রেজাউল করিম মোজাম্মেল (৪০) উপজেলার গোসিংগা ইউনিয়নের পটকা গ্রামের আব্দুল খালেকের ছেলে। বুধবার দিবাগত রাতে পৌর শহর থেকে তাকে গ্রেপ্তার করা হয়। মুঠোফোনে প্রতারণার অভিযোগে দায়ের হওয়া শামীমা আখতার নামে এক ব্যবসায়ীর মামলায় তাকে গ্রেপ্তার দেখিয়ে আদালতে পাঠায় পুলিশ। শ্রীপুর থানার উপ-পরিদর্শক (এস.আই) শহীদুল ইসলাম মোল্লা জানান, মোজাম্মেল নিজেকে উপজেলা পরিষদের চেয়ারম্যান ও উপজেলা আওয়ামীলীগ সভাপতি এড. শামসুল আলম প্রধান পরিচয় দিয়ে বিভিন্ন জনের কাছে টাকা দাবী করতো। এছাড়াও শ্রীপুর উপজেলা চেয়ারম্যান পরিচয়ে শ্রীপুরের ঠিকাদার এড. তোফাজ্জ\nশ্রীপুর (গাজীপুর) প্রতিনিধি : অবৈধভাবে গ্যাস ব্যবহারের দায়ে গাজীপুরের শ্রীপুর উপজেলার কেওয়া পূর্ব খন্ড এলাকার একটি খাবার হোটেল ও একটি বাসার মালিককে ৩ লাখ টাকা জরিমানা করা হয়েছে। গাজীপুর তিতাস গ্যাস অফিসের উদ্যোগে অবৈধ গ্যাস লাইন উচ্ছেদ অভিযানে গাজীপুরের নির্বাহী ম্যাজিষ্ট্রেট থান্দার কামরুজ্জামান পরিচালিত মোবাইল কোর্টে এ জরিমানা প্রদান করা হয়। তিতাস গ্যাস অফিস সূত্রে জানা গেছে, গাজীপুর জেলার শ্রীপুর উপজেলার কেওয়া পূর্ব খন্ড এলাকায় একটি অসাধু মহল দীর্ঘদিন ধরে বাসা বাড়ী ও শিল্পকারখানায় অবৈধভাবে গ্যাস ব্যবহার করে আসছিল। বৃহস্পতিবার তিতাস গ্যাস গাজীপুর অফিসের একটি দল উক্ত এলাকায় এসব অবৈধ গ্যাস সংযোগ উচ্ছেদে একটি অভিযান পরিচালনা করেন। এসময় উক্ত এলাকার প্রায় ৫ কি মি জায়গাজুড়ে সংযোগকৃত অবৈধ লাইন উচ্ছেদ করা হয় এবং বিভিন্ন ব্যসার্ধের প্ইাপ উঠানো হয়। এতে প্রায় উক্ত এলাকার দুইশত বাসাবাড়ীর ১৫শতাধি\nনিজস্ব প্রতিবেদক : ঢাকা-সিলেট মহাসড়কের পাশে হবিগঞ্জ অংশে গড়ে উঠা প্রায় পাঁচ শতাধিক অবৈধ স্থাপনা উচ্ছেদ করেছে ভ্রাম্যমাণ আদালত। মঙ্গলবার সকাল থেকে বিকাল পর্যন্ত জেলার বিভিন্ন স্থানে এ অভিযান পরিচালিত হয়। উচ্ছেদ অভিযানে নেতৃত্ব দেন ঢাকা সড়ক বিভাগের নির্বাহী ম্যাজিস্ট্রেট (উপ-সচিব) মোহাম্মদ মঞ্জুরুল ইসলাম। অভিযানে শায়েস্তাগঞ্জ, ওলিপুর, মাধবপুর ও মিরপুর এলাকায় অভিযান চালিয়ে অবৈধ স্থাপনাগুলো এক্সেভেটর দিয়ে গুঁড়িয়ে দেয়া হয়। এ সময় উপস্থিত ছিলেন শায়েস্তগঞ্জ সড়ক বিভাগের প্রকৌশলী জ্যোতিষ গোস্বামীসহ পুলিশ প্রশাসনের কর্মকর্তারা। এছাড়াও ভ্রাম্যমাণ আদালতকে সহযোগিতা করেন শায়েস্তগঞ্জ হাইওয়ে থানা পুলিশ। নির্বাহী ম্যাজিস্ট্রেট (উপ-সচিব) মোহাম্মদ মঞ্জুরুল ইসলাম বলেন, মহাসড়কের পাশের অবৈধ স্থাপনাগুলোর ফলে প্রতিনিয়ত যানজট ও দুর্ঘটনা লেগেই আছে। তাই মহাসড়কের পাশে যাতে করে কোনো ধরণের অবৈধ স্থাপনা না থাকে\nনিজস্ব প্রতিবেদক : ভেঙে পড়েছে বিএনপির সাংগঠনিক শক্তি। কোনোভাবেই দাঁড়াতে পারছে না দলটি। এমন প্রেক্ষাপটে দলের অনেক নেতার বিরুদ্ধে সরকারের সঙ্গে গোপন আঁতাতের অভিযোগ উঠেছে। সেই অভিযোগকে তদন্ত করে বের করে জড়িত নেতাদের বিরুদ্ধে ব্যবস্থা গ্রহণের কড়া হুঁশিয়ারি দিয়েছেন বিএনপির স্থায়ী কমিটির সদস্য গয়েশ্বর চন্দ্র রায়। মঙ্গলবার (২৯ অক্টোবর) সন্ধ্যায় রাজধানীর ইঞ্জিনিয়ার্স ইনিস্টিটিউট মিলনায়তনে একটি সভায় তিনি এমন হুঁশিয়ারি দেন। গয়েশ্বর বলেন, দলের আঁতাতকারীর সংখ্যা দিন দিন বেড়েই চলেছে। আমাদের কাছে সব তথ্য আছে। বিএনপিকে নিশ্চিহ্ন করার পাঁয়তারা যারা করছেন তাদের একজনেরও ক্ষমা হবে না। এ আমার শেষ কথা। তাদের প্রত্যেকের বিষয়ে তদন্ত করে অভিযোগের সত্যতা বের করা হবে। যারা আঁতাতকারী আছেন তারা তখন কী করবেন- তা ভেবে রাখেন। গয়েশ্বর আরও বলেন, যারা আন্দোলন করতে পারবেন না সংগঠনের দায়িত্ব পালন করতে পারবেন না, তার\nনিজস্ব প্রতিবেদক : অপূর্ণাঙ্গ কমিটি নিয়ে দীর্ঘদিন খুঁড়িয়ে খুঁড়িয়ে রাজপথে লুকোচুরির রাজনীতি করলেও এবার স্বেচ্ছাসেবক দলকে পূর্ণাঙ্গ রূপ দিতে চায় বিএনপি। এই অঙ্গসংগঠনটিকে শক্তিশালী করতে পূর্ণাঙ্গ কমিটি ঘোষণার পাশাপাশি যোগ্য ও উপযুক্তদের পদায়ন নিশ্চিত করতে চায় বিএনপি। তবে স্বেচ্ছাসেবক দলের সভাপতি শফিউল বারী বাবু ও সাধারণ সম্পাদক আবদুল কাদের ভূঁইয়া জুয়েলের অনুগামীরা দলের পূর্ণাঙ্গ কমিটিতে প্রাধান্য পাবেন- এমন শঙ্কায় দিন পার করছেন পদপ্রত্যাশীরা। অর্থ ও লবিংয়ের কাছে যোগ্যতার পরাজয় ঘটবে বলেও শঙ্কা প্রকাশ করেছেন তারা। স্বেচ্ছাসেবক দলের পূর্ণাঙ্গ কমিটিতে স্থান পেতে আগ্রহী একাধিক নেতার সাথে কথা বলে এমন শঙ্কা ও সংশয়ের বিষয়ে জানা গেছে। স্বেচ্ছাসেবক দলের সভাপতি ও সাধারণ সম্পাদকের অনুগতদের প্রাধান্য পাওয়ার বিষয়ে শঙ্কা প্রকাশ করে পূর্ণাঙ্গ কমিটিতে পদপ্রত্যাশী ও দলের একজন সিনিয়র নেতা বলেন, তিন বছর\nবৃহস্পতিবার ( রাত ১২:৪৭ )


হযরত রাবেয়া বসরী (রঃ)- পর্ব ১১ | আমার কথা\nহযরত রাবেয়া বসরী (রঃ)- পর্ব ১০ পড়তে এখানে ক্লিক করুন\nআপনি যদি সংসারকে ভালো না বাসতেন, তাহলে সত্যিই একজন পুন্যবান ব্যক্তি হতেন। আশ্চর্য! আমার মধ্যে আপনি সংসার প্রীতির কী দেখলেন?\nতা যদি না হত, তাহলে আপনি অবুঝের মত জিজ্ঞেস করতেন না যে, আমার কী খেতে ইচ্ছা হয়। অথচ আপনি জানেন, এ জগত-সংসার অস্থায়ী, ধবংসশীল। এসব কিছুই মূল্যহীন।\nতাপসীর কথা শুনে হযরত সুফিয়ানের (রঃ) চৈতন্যেদয় হয়। তিনি চীৎকার করে বলে উঠলেন, আল্লাহু আকবর! হে আল্লাহ! আপনি আমার ওপরে খুশী থাকুন। তাঁর প্রার্থনা হযরত রাবেয়া (রঃ)-এর কানে গেলে বললেন, আপনি যাঁর ইচ্ছার ওপর সন্তুষ্ট নন, আপনার ওপর তাঁর সন্তুষ্টি কামনা করতে আপনার লজ্জা হয় না?\nমহাসাধিকা হযরত রাবেয়া (রঃ)-এর এ আধ্যাত্নিক অনুভূতি অনির্বচনীয়। সমকালের অসাধারণ পুরুষরাও তাঁর মূল্যায়নে হিমশিম খেয়েছেন।\n১৩। একদিন এলেন প্রখ্যাত সাধক হযরত মালেক দীনার (রঃ)। দেখলেন হযরত রাবেয়া (রঃ) একটি ভাঙা ঘটিতে ওযু করেন ও পানি পান করেন। শোবার জন্যে রয়েছে পুরানো ছেঁড়া এক চাটাই আর ইটের বালিশ। এসব দেখে বড় ব্যাথা পেলেন তিনি। বললেন, কত কষ্ট আপনার মাননীয়া। আমার প্রচুর ধনী শিষ্য ও বন্ধু-বান্ধব রয়েছে। যদি অনুমতি দেন তাহলে কিছু দরকারী জিনিসপত্র এনে দেই।\nতিনি তাঁর স্বভাব সুলভ উত্তর দিলেন। হযরত! আপনি ভূল করলেন? আপনার বিত্তশালী বন্ধুবান্ধবের প্রভু এবং আমার প্রভু কি এক নয়?\nহযরত মালেক (রঃ) বললেন, তা তো বটেই।\nদারিদ্র্যের কারণে তিনি কি দরিদ্র দাসদের ভুলে থাকেন? নাকি স্বচ্ছলতার কারণে স্মরণে রাখেন সম্পদশালী দাসদের?\nতাহলে তিনি যখন ধনী-দরিদ্র সকলের অবস্থাই জানেন, তখন তাঁকে আর স্মরণ করিয়ে দেওয়ার দরকার কি?\n১৪। আলোচনাসভা বসেছে মহাতাপসীর বাসভবনে। আলোচনা করছেন একদল আলোকময় পুরুষ। হযরত হাসান বসরী (রঃ), হযরত মালেক দীনার (রঃ), হযরত শাকীক বলখী (রঃ) প্রমুখ। আলোচ্য বিষয়-আল্লাহ প্রেমের বিশুদ্ধ সত্য-স্বরূপ।\nহযরত হাসান (রঃ) বললেন, প্রভুর আঘাতে যিনি ধৈর্য হারান তাঁর আল্লাহ প্রেমের দাবী সত্য নয়। হযরত রাবেয়া (রঃ) বললেন, এতে আত্নপরতা ও অহমিকা প্রকাশ পায়।\nহযরত শাকীক (রঃ) বললেন, প্রভুর আঘাতে যিনি শোকর করেন না, তাঁরও প্রভু প্রেমের দাবী খাঁটি নয়।\nহযরত রাবেয়া (রঃ) বললেন, এর সংজ্ঞা আরও উন্নত হওয়া দরকার। তখন সবাই তাঁকেই ধরলেন। এ বিষয়ে আপনি কিছু বলুন। তিনি বললেন, যিনি প্রভুর দেওয়া আঘাত প্রভুর দর্শনে ভুলে যান, তিনিই তাঁর বন্ধুত্বের প্রকৃত দাবীদার। যেমন মিসরের নারীরা হযরত ইউসুফ (আঃ)-এর দর্শনে নিজেদের আঙ্গুল কর্তন জনিত যন্ত্রণার কথা টেরই পেলেন না।\nআল্লাহ প্রেমের সত্য-স্বরূপ তিনিই উপলব্ধি করেন।\nএকদিন ধর্ম নিয়ে আলোচনা চলছে। হযরত রাবেয়া (রঃ) উনুনে গোশতের হাঁড়ি চাপিয়ে দিয়ে আলোচনায় অংশগ্রহণ করলেন। রান্নার চেয়ে আলোচনা তাঁর কাছে অনেক বেশী মূল্যবান। আলোচনা চলল সারা বিকেল ধরে। মাগরিবের নামাজের পর ভোজন। হযরত হাসান বসরী (রঃ)-এর মনে সন্দেহ, ঐ গোশত কি মুখে দেওয়া যাবে? কিন্তু এক টুকরো মুখে দিয়েই তিনি বুঝলেন, এমন উত্তম জিনিস তিনি আর কখনও খাননি। অথচ রাবেয়া (রঃ) গোশতের হাঁড়িতে শুধু পানি ঢেলে দেন, অন্য কিছু নয়।\nঘটনাটি বর্ণনা করেছেন হযরত হাসান (রঃ)। আর একদিনের বর্ণনা দিয়েছেন হযরত সুফিয়ান সাওরী (রঃ)। তিনি তাপসীর বাড়ীতে একটি রাত অতিবাহিত করেন। পরিদিন সকালে বললেন, আল্লাহ তাঁকে যে রাতভর নামাজ পড়ার তওফীক দিয়েছেন, তার কৃতজ্ঞতা আদায়ের জন্য তিনি আগামীকাল রোজা রাখবেন। এমন আল্লাহপ্রাণ সাধ্বী আল্লাহর এক বিষ্ময়কর সৃষ্টি।\nহযরত রাবেয়া বসরী (রঃ)- পর্ব ১২ পড়তে এখানে ক্লিক করুন


নদীর পাড়ে মুঘল আমলের ‘স্বর্ণমুদ্রা’ কুড়াতে ভিড় – BangaliTalks\nHome / VIRAL / নদীর পাড়ে মুঘল আমলের ‘স্বর্ণমুদ্রা’ কুড়াতে ভিড়\nনদীর পাড়ে খোঁড়াখুঁড়ি করলেই নাকি মিলছে স্বর্ণ ও রূপার মুদ্রা! এমন খবরে প্রবল উত্তেজনা ছড়িয়ে পড়েছে ভারতের মধ্যপ্রদেশের রাজগড় জেলায়। স্থানীয় পার্বতী নদীর তীরবর্তী এলাকায় রীতিমতো তাবু খাটিয়ে বসবাস করতে শুরু করেছেন বেশ কয়েকটি গ্রামের বাসিন্দারা। নদীর পাড়ে মাটি খোঁড়ার কাজও চলছে দিনরাত। যদিও গুজবের কারণে এই ঘটনা ঘটছে বলে দাবি প্রশাসনের।\nএ প্রসঙ্গে রাজগড়ের পুলিশ সুপার প্রদীপ শর্মা বলেন, আমরা ওই এলাকার আইনশৃঙ্খলা পরিস্থিতির যাতে কোনো অবনতি না হয় তার জন্য কড়া নজরদারি চালাচ্ছি। সাধারণ মানুষের নিরাপত্তার বিষয়টাও খেয়াল রাখা হচ্ছে। প্রাথমিকভাবে মৎস্যজীবীরা যে প্রাচীন মুদ্রাগুলো পেয়েছে সেগুলো ব্রোঞ্জের বলে জানা গেছে। কিন্তু, তারপরও মানুষ স্বর্ণ ও রূপার মুদ্রাসহ গুপ্তধনের খোঁজে মাটি খুঁড়ছে। প্রচুর ভিড় হওয়ায় করোনা সংক্রমণের আশঙ্কাও আছে।\nPrevious অকালেই চুলে পাক ধরছে? ঘরোয়া উপায়ে প্রতিকার করুন, জেনে নিন কী কী…\nNext গভীর চিন্তায় মগ্ন এই গাছ!


বিস্ফোরক অঞ্জন কন্যা চুমকি-রিনা! প্রসেনজিৎ তাপস পাল কী করতেন তাদের সাথে সব কুকীর্তি ফাঁস করলেন - TollyGossip\nHome/Entertainment/Tollywood/বিস্ফোরক অঞ্জন কন্যা চুমকি-রিনা! প্রসেনজিৎ তাপস পাল কী করতেন তাদের সাথে সব কুকীর্তি ফাঁস করলেন\nউত্তম কুমারের পরবর্তী বাংলা সিনেমায় জোয়ার এনেছিলেন পরিচালক অঞ্জন চৌধুরী। সেইসঙ্গে তাঁর দুই কন্যা চুমকি চৌধুরী এবং রিনা চৌধুরী ও পা বাড়িয়েছিলেন ইন্ডাস্ট্রির দিকে। ৯০ দশকের বাংলা সিনেমা বলতে তখন ছিল পারিবারিক বিষয়বস্তু। সেই নিয়ে বর্তমানের এক পরিচালক মহিলা ভৌমিক বিদ্রুপ করেছিলেন এক সংলাপের মধ্য দিয়ে একান্নবর্তী সিনেমায়। এর বিরুদ্ধে সরব হয়েছিলেন অঞ্জনের দুই কন্যা। এবার আবার তাঁরা মুখ খুললেন ইন্ডাস্ট্রির প্রতিষ্ঠিত অভিনেতাদের বিরুদ্ধে।\nঅঞ্জন চৌধুরীর হাত ধরেই নায়ক হিসেবে প্রতিষ্ঠা করেছিলেন প্রসেনজিৎ চট্টোপাধ্যায় এবং তাপস পালের। আর সেই বাবার হাত ধরেই ডেবিউ হয়েছিল দুই মেয়ের। কিন্তু তারপর আর সিনেমার জগতে নিজেদেরকে ধরে রাখতে পারেননি চুমকি এবং রিনা। হারিয়ে গিয়েছিলেন দুজনেই। আবার কামব্যাক করছেন তাঁরা। দুজনেই জানিয়েছেন যে প্রসেনজিৎ এবং তাপস পালের সঙ্গে বেশ সুন্দর সম্পর্ক ছিল তাঁদের। সেটে যখন বুম্বাদা এবং তাপস পাল একসঙ্গে গল্প করতেন তখন সেই ঘর থেকে বের করে দিতেন চুমকি এবং রিনাকে। মজা করে বলতেন এসব গল্প তাঁদের শোনা উচিত নয়। আবার প্রসেনজিতের ভাড়া করা ভিসিআরে জিতেন্দ্রর সিনেমা দেখতে ভালোবাসতেন রিনা। সেই নিয়ে ঠাট্টা মেরে প্রসেনজিৎ বলতেন তিনি কি রিনার জন্য ভাড়া করে এনেছেন ভিসিয়ার?\nইন্ডাস্ট্রির প্রতিটি অভিনেতা-অভিনেত্রীর কাছ থেকে কিছু না কিছু শিখেছেন চুমকি এবং রিনা। গ্লিসারিন ছাড়া কাঁদতে শিখিয়েছেন সন্ধ্যা রায়। এছাড়া ভালো বন্ধু হিসেবে যে কোন সময় ফোন করলে তাঁরা জানেন হরনাথ চক্রবর্তী এবং শ্রীলা মজুমদারকে পাশে পাবেন।\nanjan chowdhury chumki choudhury Prasenjit Chatterjee Rina Chowdhury tapas pal tollywood\n৫৩ বছর বয়সেও বি'কিনি লুকে ধরা দিলেন ‘প্রভাসের মা’! দেখুন ছবি\nমেয়ের বায়না মেটাতে কলকাতার রাস্তায় প্রসেনজিৎ! দিতিপ্রিয়াকে নিয়ে হন্যে হয়ে খুঁজছেন সানগ্লাস, ভাইরাল ভিডিও


বিকল্প নাম: XCOM: শত্রুর অজানা\nগেম অনলাইন অনলাইন গেম MMORPG থেকে পিসিতে কৌশল গেমস শুটিং\nএ খেলুন XCOM: শত্রুর অজানা\nপৃথিবীতে প্রত্যেক ব্যক্তির জন্য\nসবচেয়ে বড় ভয় - অজানা. অনাবিষ্কৃত প্যারাসাইট, Aliens, বোকচন্দর - শতাব্দী ধরে এই সব মানুষ terrifies. খেলা XCOM: শত্রুর অজানা মানুষের সংঘাত ও অনিশ্চয়তার তার নিজের সংস্করণে দেওয়া. অথবা, আরো সঠিক হতে, মানবতা এবং পরক দানব. এমনকি খেলা ডেভেলপারদের ইতিমধ্যে পরিচিত পদ্ধতি ব্যবহার করা হয় এবং শৈশব পৌরাণিক কাহিনী থেকে অনেক পরিচিত সত্ত্বেও, প্রকল্পের রূপরেখা পয়মাল ছিল না. এবং তদতিরিক্ত, XCOM পূর্ববর্তী সৃষ্টিতে সবচেয়ে gamers নিরাপদে ভুলে যে অনেক আগে যাতে মুক্তি পায়.\nভয়াবহ ফ্যান্টাসি, আত্মা XCOM মত প্রকল্পে ক্ষেত্রেই এখনকার না এর অব্যবহিত ভক্ত, সতর্ক করা উচিত XCOM: শত্রুর অজানা পিসি - এই পরিচিত গেম ধারাবাহিকতা, এবং এর পুন: প্রকাশ নয়. বাস্তবিক, এই মূল অক্ষরের সংখ্যাগরিষ্ঠ সবকিছুর বিশ্বজুড়ে পরিচিত করলো বুঝতে পারছি না যে ব্যাখ্যা. অতএব, আমরা দৃঢ়ভাবে নিজেদের গেমপ্লের আগাইয়া যাওয়ার আগে, এই খেলার একটি প্রো হতে বিবেচনা যারা এমনকি যারা gamers, হাঁটা ডেভেলপার প্রস্তাবিত সুপারিশ করছি যে "মৌলিক প্রশিক্ষণ."\nশত্রু অজানা ডাউনলোড:\nখেলা শুরু করতে, আপনাকে XCOM প্রয়োজন হবে. আজ তথ্যপ্রবাহগুলি ব্যবহার করে দ্রুত এবং সহজে করা সম্ভব. উপরন্তু, আপনি মনের মধ্যে একটি দম্পতি বা তিন উপযুক্ত সম্পদ আছে আছে ভুলবেন না. একটি intergalactic যুদ্ধ শুরু - প্রকল্পের মধ্যে যাওয়া, আপনি পরক দর্শক সাথে Earthlings পরিকল্পনা দৃশ্যকল্প নেভিগেশন হয়নি বৈঠকে যে শিখতে হবে. শত্রু মূল লক্ষ্য - কিছু প্রতিষ্ঠানের XCOM. গত সবচেয়ে শক্তিশালী অস্ত্র ব্যবহার করে অস্ত্র জন্য সেরা ওয়ারিয়র্স বিপুল পরিমাণ.\nXCOM ইন: শত্রু অজানা মিশন এমনকি নামমাত্র কিছু সময়ে আপনি যে ভয় সত্যিই আপনি sneaks চিন্তা নিজেকে ধরা যাতে বাস্তবসম্মত চেহারা. নতুন প্রকল্প বাস্তবায়িত গুরুত্বপূর্ণ পরিবর্তন, তা হল, আমরা কর্ম পয়েন্ট বিলুপ্তি ধারনা করতে পারি. কিন্তু ক্লাস\n1. মেশিন Gunners কার্যকরভাবে শত্রু অবস্থানের রাখা সক্ষম.\n2. সৈন্যদের প্রয়োজন কোনো ঘন্টার মধ্যে সতীর্থদের সহায়তা সমর্থন.\n3. Stormtroopers শক্তিশালী এবং চটপটে হয়.\n4. Snipers এমনকি সবচেয়ে দূরবর্তী দূরত্ব থেকে লক্ষ্যমাত্রা আঘাত করতে সক্ষম.\nআমাদের XCOM চালিয়ে: শত্রুর অজানা পর্যালোচনা বিল্ট ইন মোটর সঙ্গে মামলা সম্পর্কে একটি গল্প হতে হবে. এই মামলা আলোর গতিতে অবস্থানের মধ্যে স্থানান্তর করতে অনুমতি দেবে. শক্তিশালী বর্ম নির্ভরযোগ্যভাবে শত্রুদের বুলেট রক্ষা, এবং ছদ্মবেশ ছদ্মবেশে কুত্সাকারীরা এর সৌন্দর্য থেকে. খেলার দীর্ঘ নির্যাতিত ফ্যানদের এই অভাব - অনেক gamers প্রকল্প অবশেষে আশ্রয়ের বা আরো কম সফল সিস্টেম বাস্তবায়িত হয়েছে যে আনন্দিত হবে.\nনা সবচেয়ে সুশ্রী দৃষ্টিশক্তি -\nকখনো কখনো শত্রুদের দলের মধ্যে আক্রমণ করতে পারে যে হতে প্রস্তুত. শত্রু অজানা ভিডিও ট্রেলার: কি প্রকল্পের জন্য আপনি আরো প্রস্তুত চমকের XCOM জন্য সমবেত দেখা যায়! সিনেমা থেকে আপনি সব করা পরিবর্তন এবং বেনিফিট সম্পর্কে তথ্য পাবেন.\nগেম অনলাইন অনলাইন গেম MMORPG থেকে XCOM: শত্রুর অজানা


তবে কি পাকিস্তান সফর বাতিলের ঘোষণাই দেবেন পাপন?\nরবিবার, ২৬শে জুন, ২০২২ খ্রিস্টাব্দ\t। রাত ৪:৫৮\nপ্রকাশঃ ০৫-০১-২০২০, ৮:১৫ অপরাহ্ণ | সম্পাদনাঃ ০৫-০১-২০২০, ৮:১৫ অপরাহ্ণ\n‘বিপিএলের টপ ফোরে থাকবে কোন দল? আচ্ছা! পাকিস্তান সফর কি শেষ পর্যন্ত হবে? বাংলাদেশ ক্রিকেট দল কি শেষ মুহূর্তে পাকিস্তান খেলতে যাবে?’ এ মুহূর্তে দেশের ক্রিকেট অনুরাগীদের মনে এ দুটি প্রশ্নই উঁকি ঝুঁকি দিচ্ছে।\nবিপিএল যত শেষের দিকে যাচ্ছে, ততই সম্ভাব্য সেরা চার দল নিয়ে কৌতুহলি প্রশ্ন জোরালো হচ্ছে। আর বিপিএল শেষ হবার পরপরই যেহেতু পাকিস্তান খেলতে যাবার সময় নির্ধারিত আছে, তাই সে প্রশ্নটাও অনেকের মুখে মুখে।\nআগেই জানা, সফর অনিশ্চিত হয়েছে পাকিস্তান ক্রিকেট বোর্ড পিসিবির এক তরফা চিন্তা ও একগুয়েমি ভাবনার কারণে। বলার অপেক্ষা রাখে না যে, বিসিবি বেশ আগেভাগেই নিজেদের অবস্থান ব্যাখ্যা করেছে। পিসিবিকে জানিয়ে দিয়েছে বাংলাদেশ ক্রিকেট দল শুধু মাত্র তিন ম্যাচের টি টোয়েন্টি সিরিজ খেলতে সপ্তাহ খানেকের জন্য পাকিস্তান যেতে পারে। এর বেশি সময়ের জন্য নয়।\nঅন্যদিকে পাকিস্তান ক্রিকেট বোর্ড অনড়, নাহ! বাংলাদেশকে পুরোদস্তুর সফর মানে দুই ম্যাচের টেস্ট সিরিজ ও তিন ম্যাচের টি-টোয়েন্টি সিরিজ খেলার জন্য একবারে আসতে হবে। বিসিবির সর্বোচ্চ মহল থেকে জানা গেছে পিসিবি এখনো তাদের আগের অবস্থানেই আসে। একচুলও সরে আসেনি। অথচ, বিসিবি থেকে মাঝে কিছু বিকল্প প্রস্তাবও দেয়া হয়েছে।\nবোর্ডের উচ্চ পর্যায়ের সর্বোচ্চ সূত্র নিশ্চিত করেছে বাংলাদেশ টেস্ট খেলতে পাকিস্তান কখনোই যাবে না- এমন কথা বলা হয়নি। বরং দুই বোর্ডের মধ্যে কথা-বার্তায় বাংলাদেশ ক্রিকেট বোর্ড সরাসরি জানিয়ে দিয়েছে, আাগে আমাদের জাতীয় দল টি-টোয়েন্টি সিরিজ খেলে আসুক।\nসাত দিনে তিন ম্যাচের টি-টোয়েন্টি সিরিজ খেলতে গেলে পাকিস্তানের নিরাপত্তা ব্যবস্থাসহ দেশটির বর্তমান আর্থ-সামাজিক প্রেক্ষাপট ও অবস্থান সম্পর্কে পরিষ্কার ধারনা জন্মাবে। সেটা সন্তোষজনক হলে তারপর না হয় আবার গিয়ে টেস্ট সিরিজ খেলার চিন্তা ভাবনা করা যাবে।\nআজ রোববার সকালে বিসিবি প্রধান নির্বাহী নিজামউদ্দীন চৌধুরী সুজন পরিষ্কার জানালেন, ‘আমরা পিসিবিকে বলেছি আগে আমাদের জাতীয় দল টি-টোয়েন্টি সিরিজ খেলতে যাক। তারা টি-টোয়েন্টি সিরিজ খেলতে গেলে পাকিস্তানের বর্তমান অবস্থা সম্পর্কে ধারনা জন্মাবে। তারা একদম চোখে দেখে আসবে বি অবস্থা! সেখানে আরও বেশি সময় অবস্থান করে টেস্ট সিরিজ খেলা সম্ভব হবে কি না? সে ধারনাটা অনেক বেশি পরিষ্কার হবে। তাই আমরা বলে দিয়েছি আগে আমাদের দল টি-টোয়েন্টি সিরিজ খেলে আসুক। তারপর তাদের কাছ থেকেব ফিডব্যাক শুনে পরবর্তী পদক্ষেপ নেবো।’\nমানে বিসিবি সিইও পরিষ্কার বুঝিয়ে দিয়েছেন, জাতীয় দল টি-টোয়েন্টি সিরিজ খেলে দেশে ফেরার পর যদি ক্রিকেটার ও কোচিং স্টাফরা পাকিস্তানে আরও বেশি সময় থেকে টেস্ট সিরিজ খেলার ব্যাপারে ইতিবাচক মনোভাব পোষণ করে এবং উৎসাহ দেখায়- তাহলে তখনই কেবল টেস্ট সিরিজ খেলতে যাওয়ার বিষয়টি সর্বোচ্চ অগ্রাধিকার দেয়া হবে। অন্যথায় নয়।\nকিন্তু বিসিবির শেষ কথা একটাই, আগে টি-টোয়েন্টি সিরিজ খেলতে যাবে তারা। অন্যদিকে পিসিবি অনড়, নাহ! বাংলাদেশ সফরে আসলে পুরো টেস্ট এবং টি-টোয়েন্টি সিরিজ দুটি এক সঙ্গেই খেলতে আসতে হবে।\nএখন বিসিবি তাদের অবস্থান থেকে এক চুলও সরে আসবে না। আর পিসিবির কথা, টেস্ট সিরিজসহ টি-টোয়েন্টি খেলতে আসতে হবে। অন্যথায় শুধু টি-টোয়েন্টি সিরিজের জন্য বাংলাদেশ আসুক, এটা চাই না আমরা। অর্থাৎ শুধু টি-টোয়েন্টি সিরিজ আয়োজনে মোটেই উৎসাহি নয় পাকিস্তান ক্রিকেট বোর্ড।\nএই যখন অবস্থা, তাতে করে কি আদৌ টাইগারদের পাকিস্তান সফরের সম্ভাবনা আছে? এদিকে হাতে সময়ও নেই তেমন। সব কিছু ঠিক থাকলে তো বিপিএল শেষ হওয়ার কয়েক দিনের মধ্যেই জাতীয় দলের পাকিস্তান সফরের জন্য সময় নির্ধারিত রয়েছে; কিন্তু বর্তমান প্রেক্ষাপটে বিসিবি ও পিসিবির লক্ষ্য- মনোভাব দু’রকম, তাতে করে কি আদৌ পাকিস্তান সফর সম্ভব?\nখুব স্বাভাবিক সমীকরণই বলে দিচ্ছে, নাহ! মোটেই সম্ভব নয়। শুধু টি-টোয়িন্টি সিরিজ খেলতে বাংলাদেশকে নিতে মোটেই আগ্রহী নয় পিসিবি। আর বিসিবিও বারবার নানাভাবে জানিয়েছে, এখনই টেস্ট সিরিজ খেলতে যাওয়া সম্ভব নয়। আগে টি-টোয়েন্টি সিরিজটা হোক, তারপর অবস্থা বুঝে ব্যবস্থা। এরকম বিপরীতমুখি অবস্থান যেখানে বিরাজ করছে, সেখানে ধরেই নেয়া যায় বাংলাদেশ ক্রিকেট দলের পাকিস্তান সফর তাহলে অনিবার্যভাবেই বাতিলের পথে।\nসব রকম হিসেব নিকেশ ও বাস্তবতার নিরিখে বোঝাই যাচ্ছে পিসিবি তাদের অবস্থান থেকে সরে না দাঁড়ালে বাংলাদেশ দল পাকিস্তান সফরে যাবে না। এমন অবস্থায় কি পাকিস্তান সফর বাতিলের পথে? তবে কি বিসিবি পাকিস্তান সফর বাতিলের ঘোষণা দিতে যাচ্ছে? বিসিবি সিইও নিজামউদ্দীন চৌধুরী সুজনের কাছে শেষ প্রশ্ন ছিল এটাই ।\nবিসিবি প্রধান নির্বাহী অবশ্য সরাসরি ‘হ্যাঁ’ বা ‘না’ করেননি। বলেছেন, ‘কথা চলছে। আমরা আমাদের অবস্থান জানিয়েছি আগেই। এবং এখনো সে অবস্থানেই আছি আমরা। তবে পিসিবি যদি আগে টি টোয়েন্টি সিরিজ আয়োজনে উৎসাহ দেখাতো বা দেখায় , তাহলে হয়ত পাকিস্তান সফরে যাবার একটা ইতিবাচক ক্ষেত্র তৈরি হতো। বর্তমান অবস্থায় সেটা নেই। তবে কি পাকিস্তান সফরের দরজা বন্ধ হওয়ার পথে?\nনিজামউদ্দীন চৌধুরী সুজনের শেষ কথা, ‘সেটা আসলে বোর্ড সভাপতি নাজমুল হাসান পাপন সাহেবই চূড়ান্ত করবেন। আমি শুধু বর্তমান প্রেক্ষাপট এবং আমাদের অবস্থানটা জানাতে পারি।’\nপিসিবি তাদের সিদ্ধান্ত না পাল্টালে কি হবে? আমরা মানে বিসিবি কি সিদ্ধান্ত নিব? সেটা বিসিবি সভাপতিই ঠিক করবেন। কোন আনুষ্ঠানিক ঘোষণা আসলে, তিনিই দেবেন।’


Malda administration has done pre meeting on Durga Puja - Bengali Oneindia\n21 min ago ২৭ নভেম্বর ভারতে করোনা-রিপোর্টে দৈনিক সংক্রমণ ঘিরে কোন বার্তা! পরিসংখ্যান একনজরে\n32 min ago অস্ট্রেলিয়ায় যাওয়া হচ্ছে না ইশান্তের! রোহিতের কি গতি? ওয়ান ডে দলে নটরাজন\n55 min ago আরব সাগরের বুকে মিগ ট্রেনার যুদ্ধবিমান দুর্ঘটনাগ্রস্ত! নিখোঁজ ১ পাইলট\n| Published: September 13 2019, 0:36 [IST]\nসুষ্ঠুভাবে শারদোৎসব সম্পন্ন করতে মালদহের সমস্ত ক্লাব কিমিটির সমস্যাদের নিয়ে বৈঠক করল জেলা পুলিশ প্রশাসন। বৃহস্পতিবার বিকেলে মালদহ শহর টাউন হলে পুজোর বৈঠকে উপস্থিত ছিলেন জেলাশাসক কৌশিক ভট্টাচার্য, পুলিশ সুপার অলোক রাজোরিয়া, মালদা জেলা পরিষদের সভাধিপতি গৌর চন্দ্র মন্ডল সহ বিভিন্ন দফতরের কর্তারা।\nএদিন শতাধিক ক্লাবের কর্মকর্তারা পুলিশ প্রশাসনের বৈঠকে হাজির ছিলেন। এই বৈঠকে পুজো কমিটির কর্তাদের সামনে সমস্ত ধরনের সচেতনতামূলক বিষয় আলোচনা তাদের সামনে তুলে ধরেন প্রশাসনের আধিকারিকেরা।\nপাশাপাশি জনসচেতনতামূলক প্রচার বিভিন্ন পূজামণ্ডপে রাখার জন্য অনুরোধ জানানো হয় প্রশাসনের পক্ষ থেকে। এছাড়াও প্রতিটি পূজা মণ্ডপে নিরাপত্তা সাথে অগ্নিনির্বাপক ব্যবস্থা সহ সমস্ত কিছু প্রয়োজনীয় উদ্যোগ নেওয়ার কথা বলেন।\ndurga puja durga puja 2019 malda দুর্গাপুজো পশ্চিমবঙ্গ মালদহ\nMalda administration has done pre meeting on Durga Puja\nStory first published: Friday, September 13, 2019, 0:36 [IST]


বিএনপির প্রবীণ ও আ.লীগের নতুন প্রার্থী প্রচারণায় ব্যস্ত - প্রথম আলো\nবিএনপির প্রবীণ ও আ.লীগের নতুন প্রার্থী প্রচারণায় ব্যস্ত\nপ্রতিনিধি, রায়গঞ্জ, সিরাজগঞ্জ ২৩ ডিসেম্বর, ২০১৮\nআর মাত্র কয়েক দিন পর একাদশ জাতীয় সংসদ নির্বাচন। সিরাজগঞ্জ-৩ (রায়গঞ্জ-তাড়াশ) আসনে বিএনপির প্রার্থী তিনবারের সাবেক সাংসদ প্রবীণ আবদুল মান্নান তালুকদার। আওয়ামী লীগের প্রার্থী নতুন মুখ মো. আবদুল আজিজ। দুই পক্ষেই জোর প্রচারণা চলছে।\nরায়গঞ্জ ও তাড়াশ উপজেলা নিয়ে সিরাজগঞ্জ-৩ সংসদীয় আসন। ১৯৯১ সালে পঞ্চম জাতীয় সংসদ নির্বাচনে বিএনপির হয়ে ভোটের মাঠে নামেন ঠিকাদার আবদুল মান্নান তালুকদার। আওয়ামী লীগের প্রার্থী ১৯৮৬ সালের নির্বাচিত সাংসদ ইসহাক হোসেন তালুকদারকে সামান্য ভোটের ব্যবধানে হারিয়ে চমক সৃষ্টি করেন তিনি। পরে ১৯৯৬ ও ২০০১ সালের নির্বাচনেও তিনি জয়লাভ করেন। তবে ২০০৮ সালের নির্বাচনে নৌকার প্রার্থী হয়ে ইসহাক হোসেন তালুকদার প্রায় ৫৪ হাজার ভোটে তাঁকে পরাজিত করেন। ২০১৪ সালের ‘একতরফা’ নির্বাচনে ইসহাক হোসেন তালুকদার বিনা প্রতিদ্বন্দ্বিতায় সাংসদ হন। তিনি ওই বছরের ৬ অক্টোবর মারা যান। উপনির্বাচনে বিনা প্রতিদ্বন্দ্বিতায় তাড়াশ উপজেলা আওয়ামী লীগের সাবেক সভাপতি গাজী ম ম আমজাদ হোসেন প্রথমবারের মতো সাংসদ নির্বাচিত হন।\nএবারের নির্বাচনে সাংসদ গাজী ম ম আমজাদ হোসেনসহ ২২ জন আওয়ামী লীগের মনোনয়নপ্রত্যাশী ছিলেন। তবে দলীয় মনোনয়ন দেওয়া হয় ঢাকা শিশু হাসপাতালের পরিচালক মো. আবদুল আজিজ। তাঁকে নিয়ে আওয়ামী লীগের নেতা-কর্মীরা মাঠে নেমেছেন। প্রতিদিনই সকাল থেকে গভীর রাত পর্যন্ত গণসংযোগ, উঠান বৈঠক আর কর্মী সমাবেশ করছেন।\nআওয়ামী লীগের বিভিন্ন পর্যায়ের ১০ জন নেতা-কর্মী বলেন, ‘দল থেকে যাঁকে মনোনয়ন দেওয়া হয়েছে, তিনি স্বচ্ছ ভাবমূর্তির মানুষ। দলীয় প্রার্থীকে জয়ী করতে আমরা মাঠে নেমেছি।’\nবিএনপির প্রার্থী তিনবারের সাবেক সাংসদ আবদুল মান্নান তালুকদার। আওয়ামী লীগের প্রার্থী মো. আবদুল আজিজ নতুন মুখ।\nআওয়ামী লীগের প্রার্থী আবদুল আজিজ বলেন, ‘নেতা-কর্মীদের সঙ্গে সকাল থেকে গভীর রাত পর্যন্ত ভোটের প্রচারণায় অংশ নিচ্ছি। মানুষের ব্যাপক সাড়া পাচ্ছি। যেখানেই যাচ্ছি ভোটারসহ সাধারণ মানুষের ব্যাপক সমর্থন পাচ্ছি। আওয়ামী লীগের নেতৃত্বে উন্নয়নের মহাসড়কে যে বাংলাদেশ চলছে তাতে রায়গঞ্জ ও তাড়াশের মানুষ অবশ্যই শামিল হবেন। উন্নয়নের ধারাকে বজায় রাখতে আবারও নৌকায় ভোট প্রার্থনা করছি।’\nবিএনপি প্রার্থী আবদুল মান্নান তালুকদার বলেন, ‘নির্বাচনী মাঠে আওয়ামী লীগের নেতা-কর্মীরা বিধি লঙ্ঘন করে চলেছেন। কিন্তু প্রশাসন নীরব ভূমিকায় আছেন। প্রশাসন যদি ভোটের মাঠ সবার জন্য সমান করতে পারে তবে রায়গঞ্জ-তাড়াশের মানুষ আরেকবার ভোটবিপ্লব ঘটিয়ে দেবে। ভোটের মাঠে আমাদের নেতা-কর্মীরা সব সময় হামলা-মামলার শিকার হচ্ছেন। প্রতিকারও পাওয়া যাচ্ছে না। তারপরও নির্বাচনী মাঠে শেষ পর্যন্ত থাকব। বিগত সময়ের মতো আর আওয়ামী লীগকে ফাঁকা মাঠে গোল করতে দেওয়া হবে না। আশা করি, ৩০ ডিসেম্বর এ আসনের ভোটাররা বিএনপির নেতা-কর্মীদের ওপর চালানো অত্যাচার ও নির্যাতনের জবাব ব্যালটের মাধ্যমে দেবেন।’\nনাম প্রকাশ না করার শর্তে বিএনপির তিনজন নেতা বলেন, মানুষ যদি ভোট দেওয়ার সুযোগ পায় তবে ধানের শীষই বিজয়ী হবে।\nরায়গঞ্জ উপজেলার একটি পৌরসভা ও নয়টি ইউনিয়ন ও তাড়াশ উপজেলার একটি পৌরসভা ও আটটি ইউনিয়ন নিয়ে আসনটি গঠিত। মোট ভোটার ৩ লাখ ৬৭ হাজার ৫২৯ জন। এর মধ্যে নারী ভোটার ১ লাখ ৮৩ হাজার ৯৭৯ জন এবং পুরুষ ভোটার ১ লাখ ৮৩ হাজার ৫৫০ জন।\nহলফনামা সূত্রে জানা গেছে, আওয়ামী লীগের প্রার্থী আবদুল আজিজ পেশায় শিশুরোগ বিশেষজ্ঞ। তিনি স্নাতকোত্তর পাস। বার্ষিক আয় ১৮ লাখ ৪৭ হাজার ৫১৩ টাকা। ব্যাংকে তাঁর জমা রয়েছে ৩৪ লাখ টাকা এবং নগদ আছে ১৫ লাখ টাকা।\nবিএনপি প্রার্থী আবদুল মান্নান তালুকদার এসএসসি পাস। ব্যবসায়ী এ প্রার্থীর বার্ষিক আয় ২ লাখ ২০ হাজার টাকা। তাঁর নগদ রয়েছে ১৫ লাখ টাকা এবং ব্যাংকে জমা আছে ৩ লাখ ১ হাজার টাকা।


MARCH TRENDS REPORT - GearLaunch Bangladesh\nমার্চ ট্রেন্ডস রিপোর্ট\nবসন্ত আসছে এবং আপনার মার্কেটিং ক্যাম্পেইন ও শুরু করে দেয়া উচিত ! দীর্ঘ এবং ঠান্ডা উইন্টার এর পর সেলিব্রেট করার অনেক কিছু আছে এবং কাস্টমাররা তৈরি হচ্ছে ব্রাইট, হ্যাপি কালার এবং স্প্রিং থিম এর জন্য। এইটা বছরের বেস্ট সময় নতুন প্রোডাক্ট এর সাথে পুরোনো প্রোডাক্ট বিক্রি করার। এইখানে কিছু হলিডে দেয়া হলো যার জন্য আপনি মার্চ ক্যাম্পেইন করতে পারেন।\nরবিবার, ৮ মার্চ: বিশ্ব নারী দিবস\nইউনাইটেড ন্যাশন এই দিনকে গ্লোবাল হলিডে ঘোষণা করে যা আমেরিকাতে ১৯০৯ সাল থেকে চলে আসছে, কিন্তু ১৯৭৫ সালের ৮ মার্চ এটি ইন্টারন্যাশনাল ডে হিসেবে পরিচিতি পায়। এটি বিশ্বজুড়ে সচেতনতা অর্জন অব্যাহত রেখেছে এবং এখন সমাজে নারীর অবদান এবং বিশ্বব্যাপী মহিলাদের সমর্থনকারী সংস্থাগুলির সমর্থন হিসাবে এই দিনটি উদযাপন করা হয়। প্রতি বছর বিশ্ব নারী দিবসে নতুন থিম আসে এবং এই বছর সেই থিমটি হলো #equalforequal.\nএই ধরণের ক্যাম্পেইন এর জন্য, আপনার অডিয়েন্সকে বুঝতে পারা অনেক ইম্পরট্যান্ট। সোশ্যাল মিডিয়াতে হাইলি টার্গেটেড অ্যাড বা টার্গেটেড ইমেইল ক্যাম্পেইন কন্সিডার করুন।\nযে মেসেজ গুলো ইনক্লুড করা যায়:যে মেসেজ গুলো ইনক্লুড করা যায়:\nএমন একটি ডিজাইন কন্সিডার করুন যা থিম #equalforequal কে রিপ্রেজেন্টেটিভ করবে এবং সবজায়গায় মহিলাদের এটি একটি ইম্পরট্যান্ট দিন এইটা বুঝতে হেল্প করবে। অনেকে মহিলা মার্চে জয়েন করবেন আবার অনেকে বিভিন্ন প্রচার কাজে পার্টিসিপেট করবে সেলিব্রেট করার জন্য। এমন একটি টি-শার্ট ডিজাইন করুন যা ওই দিন এর জন্য পারফেক্ট হয়, বা একটি ট্রাভেল টাম্বলার যেটাতে হ্যাশট্যাগ থাকবে #equalforequal এইটা মহিলারা পুরো বছর এনজয় করতে পারবে। ডিজাইন ইনস্পিরেশন এর জন্য গুগল এ সার্চ করুন “International Women’s Day T-shirts” অথবা প্রিন্টারেস্ট এ। সেখানে প্রচুর আইডিয়া এবং ইনস্পিরেশন আপনার ডিজাইন এর জন্য পেয়ে যাবেন।\nমঙ্গলবার, ১৭ মার্চ : সেন্ট প্যাট্রিক ডে\n১৭৬২ সাল থেকে এই সেন্ট প্যাট্রিক ডে হলিডে হিসেবে চলে আসছে ! এটি আয়ারল্যান্ডের রক্ষক সেন্ট প্যাট্রিকের মৃত্যুর তারিখ। নিউ ইয়র্ক সিটিতে এটি প্রথম প্যারেডের সাথে উদযাপিত হয়েছিল। দিনটি সেলিব্রেট করার ট্রেডিশন পরিবর্তিত হলেও সবুজ কালার পড়া এবং ট্রেডিশন্যাল শ্যামরক অন্তর্ভুক্ত করা একই রকম রয়ে গিয়েছে। এই দিনটি হলো সব সবুজময় !\nননট্রেডিশন্যাল হলিডে আপনার ক্রিয়েটিভ চিন্তাকে ঘাটিয়ে দেখার পারফেক্ট সময় ! মনোমুগ্ধকর ইমেইল তৈরি করুন যেটাতে শ্যামরক, রেইনবো, লেপ্রেচৌন থাকবে এবং অবশ্যই তা সবুজ রঙের হতে হবে। লাস্ট মিনিট ডিসকাউন্ট ক্রিয়েট করুন বা সেন্ট প্যাট্রিক্স ডে অনুপ্রাণিত লিনগো প্রচার করুন। উবার ইটস তাদের ডিজাইন এবং তাদের ইমেইলে হলিডে স্পিরিট তুলে ধরতে এক্সিলেন্ট কাজ করেছে।\nএই হলিডেতে বেস্ট প্রোডাক্ট হলো সেইসব প্রোডাক্ট যা পরিধান করা যাবে। একটি ওসাম সেন্ট প্যাট্রিক ডে ইন্সপায়ার্ড টি-শার্ট বা অন্য কিছু যেমন “kiss me, I’m Irish” এইগুলো ভালো সেল হয় এই হলিডেতে।\nশনিবার, ২৮ শে মার্চ: মেজর লীগ বেসবল ওপেনিং ডে\nএইটা অফিসিয়াল হলিডে না হলেও ওপেনিং ডে অনেক মার্কিনদের জন্য বড় দিন। এই বছর ইতিহাস এর সব থেকে আর্লিয়েস্ট ওপেনিং ডে এবং ১৯৬৮ সালের পর প্রথম এই বছরে সব গুলো টীম একই দিনে খেলা শুরু করবে! সব জায়গা থেকে বেসবল ফ্যানরা স্টেডিয়াম এ আসবে এবং লীগ এ তাদের প্রিয় টীম এর জন্য চীয়ার করবে !\nআপনার বেশিভাগ অডিয়েন্সরা যদি স্পোর্টস ফ্যান হয় তাহলে আপনি এই অপর্চুনিটি মিস করতে চাইবেন না যেখানে আপনি আপনার বেসবল-ইন্সপায়ার্ড প্রোডাক্ট সেল করতে পারবেন। আপনার অডিয়েন্সদের উৎসাহিত করুন এবং আপনার ডিজাইন সোশ্যাল মিডিয়া প্লাটফর্ম এ শেয়ার করুন। আপনি এই সিজন এর ইম্পরট্যান্ট ডেট শেয়ার করতে পারেন এবং সঠিক মেসেজিং এবং ডিজাইন দিয়ে তাদের সেলিব্রেট করতে হেল্প করতে পারেন।\nএই হলিডে এর বেস্ট পার্ট হলো প্রোডাক্ট এর ভার্সেটাইল। স্পোর্টস ফ্যানরা গেম এর প্রতি তাদের ভালোবাসা যেকোনো প্রোডাক্ট দিয়ে দেখাতে চায়। টপ প্রোডাক্টগুলো হলো মগ, টি-শার্ট, হোম ডেকোর, টেপস্ট্রিস,ফোন কেস এবং আরো অনেক কিছু। বেসবল ফ্যানরা তাদের ভালোবাসা যে কোনো উপায়ে শেয়ার করতে দ্বিধা বোধ করেন না, তাহলে তাদের ভ্যারাইটি অপশন দিতে বাধা কোথায়? আপনি আপনার বাস্কেট সাইজও বাড়াতে পারেন মাল্টিপল প্রোডাক্ট এর ডিজাইন অফার করে।\nমার্চ এ অনেক গুলো লো-কী হলিডে আছে প্রোডাক্ট এবং নতুন ডিজাইন মার্কেটিং এর জন্য, বা শুধু স্প্রিং ডিজাইন এ ফোকাস করুন বা শুধু হলিডে তে আপনার মেসেজ হলিডে সেন্টার করুন যেটা আপনার অডিয়েন্সদের জন্য ভালো হয়। সব হলিডে সব অডিয়েন্সদের জন্য না, তাই আপনার রিসার্চ করার কথা ভুলবেন না এবং আপনার নিশ সম্পর্কে জানুন ! আপনার অডিয়েন্সদের জানতে এবং আপনার মার্কেটিং এফোর্ট টার্গেট করতে যেন কখনই বেশি দেরি না হয়।\nআপনার মার্কেটিং ক্যাম্পেইন এর জন্য কিছু অন্য মার্চ হলিডে চেক আউট করুন ।\nPrevPrevious10 BEST TIPS TO WORK FROM HOME PRODUCTIVELY


আয়োডিন ম্যাজিক! মাত্র ১৫ সেকেন্ডে খতম হবে করোনা, চাঞ্চল্যকর দাবি গবেষকদের | AmaderBharat.com\nHome আরও খবর আয়োডিন ম্যাজিক! মাত্র ১৫ সেকেন্ডে খতম হবে করোনা, চাঞ্চল্যকর দাবি গবেষকদের\nআয়োডিন ম্যাজিক! মাত্র ১৫ সেকেন্ডে খতম হবে করোনা, চাঞ্চল্যকর দাবি গবেষকদের\nআমাদের ভারত, ২০ সেপ্টেম্বর: প্রতিদিন লক্ষ লক্ষ মানুষ আক্রান্ত হচ্ছেন করোনা ভাইরাসে। এখনো পর্যন্ত এই ভাইরাস মোকাবিলায় কোন কার্যকরা ভ্যাকসিন আবিষ্কার করা সম্ভব হয়নি। তবে এরই মধ্যে আমেরিকায় এক চাঞ্চল্যকর গবেষণা সামনে এল। আমেরিকান ইউনিভার্সিটি অফ কানেক্টিকাট স্কুল অফ মেডিসিন তাদের নতুন গবেষণায় দাবি করেছে মাত্র ১৫ সেকেন্ডের মধ্যেই করোনাকে খতম করা সম্ভব। আয়োডিনের দ্রবণে নিমেষে নিষ্ক্রিয় হয়ে যাচ্ছে করোনা বলে দাবি করেছেন গবেষকরা।\nতারা একটি পরীক্ষা চালিয়েছেন। তাতে আয়োডিন প্রয়োগ করা হয় করোনা ভাইরাসের উপর । আর তাতে দেখা যাচ্ছে মাত্র ১৫ সেকেন্ডে খতম হচ্ছে ভাইরাস। এই দাবি তারা আগেও করেছিলেন। কিন্তু “হু” তা গ্রাহ্য করেনি।\nকিন্তু এবার একেবারে তথ্য-প্রমাণ সহ গবেষকরা করে এই বিষয়টি তুলে ধরেছেন । এই গবেষণায় বলা হয়েছে আয়োডিন দিয়ে হাত মুখ ধুলে শরীরে করোনা যদি এসে থাকে তবে স্যানিটাইজারের থেকেও আগে মারা যাবে। তারা আয়োডিনকে ভ্যাকসিন বা ওষুধ হিসেবেও ব্যবহার করার কথা ভাবছেন।\nগবেষকদের পরামর্শ আয়োডিনের দ্রবন যদি নাসারন্ধ্র দিয়ে জীবাণুনাশক হিসেবে প্রয়োগ করা যায় তাহলে ড্রপলেট এর মাধ্যমে সংক্রমিত হওয়ার সম্ভাবনা অনেকটাই কমবে। এছাড়াও তারা দাবি করেছেন যে কোন ব্যক্তির শরীরে covid-19 এর সংক্রমণের উপসর্গ দেখা দিলে সেক্ষেত্রে আয়োডিন দ্রবণ প্রয়োগ করলে তা ভাইরাসকে ফুসফুস পর্যন্ত পৌঁছাতে আটকাতে সক্ষম। তবে এটি যেনো কেউ বাড়িতে প্রয়োগ করার চেষ্টা না করে বলেও সতর্ক করেছেন তারা। শুধুমাত্র চিকিৎসকদের তত্ত্বাবধানেই এটি প্রক্রিয়া প্রয়োগ করার কথা জানিয়েছেন তারা।\nপূর্ববর্তী প্রবন্ধেচিকিৎসক, স্বাস্থ্য কর্মীদের ওপর হামলায় ৫ বছর জেল ২ লাখ টাকা জরিমানা, বিল পাশ রাজ্যসভায়\nপরবর্তী প্রবন্ধেহেমতাবাদে লক্ষাধিক টাকার ব্রাউন সুগার সহ এক ব্যক্তি ধৃত


প্রকাশ: ১৬ জুলাই ২০১৯, ১০:২৩\nবাংলাদেশে সাবেক সেনাশাসক জেনারেল হুসেইন মুহাম্মদ এরশাদের মৃত্যুর পর তার প্রতিষ্ঠিত জাতীয় পার্টি রাজনৈতিক দল হিসেবে বাংলাদেশের রাজনীতিতে কতটা প্রাসঙ্গিক থাকবে? অনেকেই এ প্রশ্ন করতে শুরু করেছেন।\nবাংলাদেশের রাজনীতির প্রধান দুই দল আওয়ামী লীগ এবং বিএনপি, উভয়েই নানা সময় তাকে নিয়ে টানাটানি করেছে। কিন্তু তার মৃত্যুর পর জাতীয় পার্টি সেই গুরুত্ব কি আর ধরে রাখতে পারবে? যদি না পারে, তা হলে রাজনীতির ওপর তার প্রভাব কী হতে পারে?\nভোটের রাজনীতিতে এক যুগেরও বেশি সময় ধরে আওয়ামী লীগের মিত্র হিসেবে ছিলেন জেনারেল এরশাদ এবং তার দল জাতীয় পার্টি।\nজাতীয় পার্টি ২০০৮ সালের নবম সংসদ নির্বাচনে সরাসরি আওয়ামী লীগের নেতৃত্বাধীন মহাজোট থেকেই অংশ নিয়েছিল। এর পর ২০১৪ সালের ৫ জানুয়ারির একতরফা নির্বাচনেও- জেনারেল এরশাদের ইচ্ছার বিরুদ্ধে হলেও- জাতীয় পার্টিকে আওয়ামী লীগের সাথে থাকতে হয়েছিল। সে সময় দলটির নেতাদের অনেকের কথায় সেই অস্বস্তির কথা চাপা থাকেনি।\nআওয়ামী লীগের যুগ্ম সাধারণ সম্পাদক মাহবুবুল আলম হানিফ বলছেন, ভোটের রাজনীতিতে জাতীয় পার্টির অবস্থান অপ্রাসঙ্গিক হয়ে গেছে বলে তারা মনে করছেন। এক সময় অনেকের কাছে জাতীয় পার্টির কদর ছিল। হয়তো এরশাদ সাহেবকে নিয়ে ভোটের রাজনীতিতে একটা হিসাব-নিকাশ ছিল। কিন্তু গত ১০ বছরে সেটির প্রয়োজনীয়তা বোধহয় ফুরিয়ে গেছে।’\nমাহবুবুল আলম হানিফ বলছিলেন, ‘জেনারেল এরশাদের অবর্তমানে তার দল কতটা শক্তি নিয়ে চলতে পারবে, সেটা সময় বলে দেবে। তবে সেই শক্তিটা কতটুকু, সেটা আমাদের কাছে বিবেচ্য বিষয় নয়। আওয়ামী লীগ সবসময়ই মুক্তিযুদ্ধের দলগুলোকে এক প্লাটফরমে নিয়ে চলার পক্ষে এবং সেই ধারা অব্যাহত থাকবে।’\nআরেকটি বড় দল বিএনপিও বিভিন্ন সময় চেষ্টা করেছে আওয়ামী লীগের বলয় থেকে জাতীয় পার্টিকে বের করে আনার।\nতবে তিনি বলেছেন, গত কয়েকটি নির্বাচন থেকেই জাতীয় পার্টির প্রভাব কমে এসেছে। এটা তো আপনার সত্য কথা। এটা অস্বীকার করার কোনো উপায় নেই যে, পার্লামেন্টে সংখ্যার ব্যাপার একটা আছে। সেখানে একটি নির্দিষ্ট অঞ্চলের ভোটের নিয়ন্ত্রণ তারা করতেন, সে কারণে তার দলের সমর্থন সংসদীয় ব্যবস্থায় খুব জরুরি ছিল।’\n‘তবে এই ধারা বা প্রভাব এখন অনেক কমে গেছে। এখন জাতীয় পার্টির অবস্থান রংপুরেই অনেক দূর্বল হয়ে গেছে,’ - বলেন মির্জা ফখরুল।\nতিনি বলেন, ‘ফলে এরশাদের অবর্তমানে জাতীয় পার্টির অবস্থান ওইভাবে থাকবে বলে মনে হয় না।’\nতিনি বলছেন, ‘জাতীয় পার্টি তো আদর্শভিত্তিক কোনো পার্টি ছিল না। এটা পুরোটাই এরশাদের ব্যক্তি ইমেজ নির্ভর পার্টি ছিল। তার অবর্তমানে পার্টিটা টিকে থাকবে কিনা, সেটাই এখন সন্দেহের মধ্যে পড়ে গেল। ভোটের রাজনীতিতে আমরা অনেক দিন ধরে বড় দু'টি দলের কথা বলে চলেছি। কিন্তু মনে করুন, ২০১৪ সালের পর থেকে বিএনপি সংসদে নেই। এবং তারা কতটা বড় দল এখনও আছে, আমরা তা বলতে পারবোনা। সে জন্য আমি বলছি, আমাদের দেশের রাজনৈতিক মেরুকরণ এখন আরও অন্যভাবে হতে চলেছে।’\nএর পরও জেনারেল এরশাদ ক্ষমতার রাজনীতিতে তৃতীয় দল হিসেবে প্রাসঙ্গিক অবস্থানে দলকে রেখেছিলেন বলে এর নেতা কর্মীরা মনে করেন।\nবিশ্লেষকরা মনে করেন, জাতীয় পার্টির নেতৃত্ব পারিবারিক দ্বন্দ্বকে কেন্দ্র করে বিভক্ত হয়ে রয়েছে এবং সে জন্যই এর ভবিষ্যৎ নিয়ে তাদের সন্দেহ আছে।


প্রকাশ ১৯/১১/২০২০ ০৪:১৮পি এম\n‘প্রশিক্ষণ পরিকল্পনা প্রস্তুতি, দুর্যোগ মোকাবিলায় আনবে গতি’ এ প্রতিপাদ্য নিয়ে সচেতনতা বাড়ানোর লক্ষ্যে আজ শুরু হলো ফায়ার সার্ভিস ও সিভিল ডিফেন্স সপ্তাহ-২০২০। ফায়ার সার্ভিস ও সিভিল ডিফেন্স অধিদফতরের নানা কর্মসূচির মধ্য দিয়ে ২১ নভেম্বর পর্যন্ত এ সপ্তাহ পালিত হবে।\nউদ্বোধনী অনুষ্ঠানে স্বরাষ্ট্র মন্ত্রণালয়ের সুরক্ষা সেবা বিভাগের সচিব মো শহিদুজ্জামান এবং ফায়ার সার্ভিস ও সিভিল ডিফেন্স অধিদফতরের মহাপরিচালক ব্রিগেডিয়ার জেনারেল মো. সাজ্জাদ হোসাইন উপস্থিত থাকবেন।\nফায়ার সার্ভিস সপ্তাহ উপলক্ষে রাষ্ট্রপতি মো. আবদুল হামিদ, প্রধানমন্ত্রী শেখ হাসিনা, স্বরাষ্ট্রমন্ত্রী আসাদুজ্জামান খাঁন কামাল এবং স্বরাষ্ট্র মন্ত্রণালয়ের সুরক্ষা সেবা বিভাগের সচিব মো. শহিদুজ্জামান বাণী দিয়েছেন।\nফায়ার সার্ভিস ও সিভিল ডিফেন্স অধিদফতর সূত্রে জানা যায়, এবারের সপ্তাহ পালনের মূল লক্ষ্য জনগণের মধ্যে সচেতনতা বাড়ানো এবং ফায়ার সার্ভিসের কার্যক্রমে তাদের সম্পৃক্ত করা। এ উদ্দেশ্য বাস্তবায়নের লক্ষ্যে তিন দিনব্যাপী সারা দেশে নানা ধরনের কর্মসূচি বাস্তবায়ন করা হবে।\n২১ নভেম্বর ফায়ার সার্ভিস সদর দফতরে রাষ্ট্রীয় পদকপ্রাপ্তদের মধ্যে পদক বিতরণ ও সমাপনী অনুষ্ঠানের মাধ্যমে সপ্তাহ কার্যক্রমের সমাপ্তি হবে।


বঙ্গভূমিতে Minister’s English-এর আবির্ভাব | আওয়াজ দিয়ে যাই…\n১) তখন আমি উচ্চমাধ্যমিকে পড়ছি। দক্ষিণ-পশ্চিমাঞ্চলের এক বন্ধু আমাকে জানালেন যে, আমাদের প্রিয় বঙ্গভূমিতে নাকি ইংরেজিতে কথা বলা নিয়ে রীতিমতো প্রতিযোগিতা হয়। আমি তো হতবাক। ইংরেজি প্রতিযোগিতা আবার কী জিনিস! তাই বিষয়টি সম্পর্কে জানার জন্য উদগ্রীব হয়ে থাকলাম। তাদের এলাকায় কে কতটুকু সাবলীলভাবে ইংরেজিতে কথা বলতে পারে, তা নিয়ে প্রতিযোগিতা হয়। কারা এসব প্রতিযোগিতায় অংশ নেয়? মাধ্যমিক পর্যায়ের ইংরেজি শিক্ষকেরা। কীভাবে এবং কী বিষয় নিয়ে তারা ইংরেজিতে কথা বলে, তা নিয়ে প্রশ্ন থেকেই গেলো।\nঘটনাক্রমে কিছুদিন পর বন্ধুর এক আত্মীয় আসলেন ঢাকায় বেড়াতে। বন্ধুটি জানালেন যে, তিনি ইংরেজিতে খুবই পারদর্শী এবং এলাকায় খুবই পরিচিত। সঙ্গতকারণেই জিজ্ঞেস করলাম, “তবে তো তিনি ওই প্রতিযোগিতার একজন প্রতিযোগীও।” বন্ধুর উত্তর ইতিবাচক। কৌতূহল নিবৃত্ত করার একটি সুযোগ পেয়ে গেলাম। ভগ্নীপতি হওয়াতে তার সাথে মিশতে বেশি আনুষ্ঠানিকতা করতে হয় নি। অনেক কথার ফাঁকে ‘ইংরেজি প্রতিযোগিতা’ সম্পর্কে তাকে জিজ্ঞেস করে বসলাম। মনে হলো, জামাইবাবু অপ্রস্তুত। তার প্রথম প্রশ্ন হলো কীভাবে আমি ‘বিষয়টি’ জানলাম। “আরে এটা কোন প্রতিযোগিতা না।” তাহলে কী?\nজানতে পারলাম, মুখস্ত করা ইংরেজি নিয়ে তারা প্রতিযোগিতা করতেন আর গ্রামের কিছু মানুষকে বোকা বানাতেন।\n-উদ্দেশ্য কিছুই না – মজা করা।\nতো কোথা থেকে আপনারা ইংরেজি ব্যবহার করতেন?\n-ইংরেজির কি অভাব আছে নাকি? রচনা বই থেকে!\nতাহলে তো প্রচলিত কৌতুকটি আবার বলতে হয়। অজপাড়াগাঁয়ে আবিষ্কৃত হলো এক বিস্ময় বালকের, যে জলের মতো হরহর করে ইংরেজি বলতে পারে। তার নিরক্ষর মা-বাবা এবং ইংরেজি না-জানা প্রতিবেশিরা তো তাকে মাথায় তুলে রাখে। এত ইংরেজি সে কীভাবে শিখলো! কোন একদিন কিছু ইংরেজি ভাষাভাষী লোকের আবির্ভাব হলো গ্রামে। হয়তো কোন গবেষণা বা বেড়াবার উদ্দেশ্য ছিল তাদের। গ্রামের লোকেরা ধরাধরি করে ওই বিস্ময় বালককে নিয়ে আসলো তাদের সামনে, ইংরেজি বলার জন্য। উপায়ান্তর না দেখে বিদেশি অতিথিরা ওই বালকের সাথে সৌজন্যতামূলক কিছু কথা জিজ্ঞেস করলেন। যেমন: হাই, হাউ আর ইউ ডুয়িং? অথবা, হাউ ডিড ইউ লার্ন ইংলিশ ফ্রম দিস ভিলিজ? ইত্যাদি। ছেলেটির কোন উত্তর নেই। কিছুক্ষণ স্তব্ধ হয়ে দাঁড়িয়ে থাকলো। গ্রামের লোকদের তো আর ‘তর’ সইহো হচ্ছে না! ততক্ষণে প্রায় সকলেই জড়ো হয়েছিলো তামাশা দেখার জন্য। তারা এই নিরবতায় হতাশ না হয়ে আরও উৎসাহ দিতে লাগলো। পরিস্থিতি যখন প্রেস্টিজের বিপরীতে চলে যাচ্ছিল, ঠিক তখন আচমকা মুখ খুললো ছেলেটি। হর হর করে ‘দ্য কাউ’ রচনাটি বলে ফেললো! ইংলিশ অতিথিরা একটি কথাও মাঝখানে বলতে পারলেন না! পারার কথাও না। গ্রামের মানুষও আগে থেকে ধারণা করেছিলো যে, তারা কিছুই বলতে পারবে না।\n২) স্ট্যান্ডার্ড এবং শুদ্ধ ইংরেজিকে ‘কুইনস ইংলিশ’ বা ‘অক্সফরড ইংলিশ’ বা ‘বিবিসি ইংলিশ’ বলা হয়। তাছাড়া ‘কিংস ইংলিশ’ বলেও একটি বিখ্যাত গ্রামার আছে। অর্থাৎ দেখা যাচ্ছে, শুদ্ধ ইংরেজির বিষয়টি পুরোপুরি রাজা-মন্ত্রীদের বিষয়। এখানে শিক্ষার বিষয়টি তত জড়িত নয়।\nআমাদের দেশে এখন ‘মিনিস্টারস ইংলিশ’ নামে আরও একটি স্ট্যান্ডার্ড চালু হয়ে গেছে, অনেকটা আমাদের অজান্তেই। আমরা খুব স্বাভাবিক দৃষ্টিতেই দেখি যে, ক্ষমতায় থাকলে কথা-বার্তায় ইংরেজির ব্যবহার বেড়ে যায়। সামনে আগেরই মতোই বাংলা-ভাষী মানুষ আছে, কিন্তু যেহেতু তারা মিনিস্টার, ইংরেজিতে কথা বলাকে একটি অত্যাবশ্যক ডেকোরাম হিসেবে তারা প্রতিষ্ঠিত করেছেন।\nআরও আশাব্যঞ্জক বিষয় হলো, ‘মিনিস্টারস ইংলিশ’ বলে একটি কিম্ভূতকিমাকার ও মজাদার ‘স্ট্যান্ডার্ড’ তারা প্রতিষ্ঠা করেছেন। বঙ্গ এই দেশে মিনিস্টারস ইংলিশ মানে হলো ‘ইংরেজির ভেতরে বাংলা’ অথবা বাংলার অন্তরে বেনিয়া! উদাহরণ:রাজনীতির ভেতরে পলিটিক্স। এটি বর্তমান সংস্কৃতি মন্ত্রী আসাদুজ্জামান নূরের সৃষ্টি। আমাদের ধারণা, মিনিস্টারস ইংলিশ বলতে পারার কারণেই আজ তিনি মিনিস্টার!\nআরও কিছু উদাহরণ: (এখানে পাঠক আরও কিছু যুক্ত করতে পারেন)\n১) We are looking for শত্রুজ। সাবেক স্বরাষ্ট্র মন্ত্রী লুৎফুজ্জামান বাবর\n২) I am একদম fed up। বর্তমান অর্থ মন্ত্রী আবুল মাল আব্দুল মুহিত।\n৩) He should maintain some level of শিষ্টাচার। ঐ।\nসর্বশেষ মিনিস্টারস ইংলিশটি অতি সম্প্রতি উৎপাতিত ‘হইয়াছে’।\nবলা বাহুল্য, উপরে কেবল প্রকাশিত দৃষ্টান্তগুলো ধারণ করতে পেরেছি। এরকম উচ্চমানের ইংলিশ তারা প্রতিদিন উৎপাদন করে যাচ্ছেন। অতএব, এখন থেকে যারা শুদ্ধ ইংরেজিতে কথা বলতে চান, তারা কুইনস ইংলিশ ‘ফালাইয়া দিয়া’ মিনিস্টারস ইংলিশে টকিং করুন! পিলিস!\n*লেখাটি প্রথম প্রকাশিত হয়েছিলো সামহোয়ারইন ব্লগে। তারিখ ৪ এপ্রিল ২০১৪।


ডিম দাতা - আপনার প্রায়শই জিজ্ঞাসিত প্রশ্নগুলির উত্তর - ivfbabble\nদাতার ডিম, ডিম দাতা, প্রায়শই জিজ্ঞাসিত প্রশ্নাবলী\nএকজন মহিলা হিসাবে, ডিম দাতা হয়ে ওঠা আমাদের পক্ষে সবচেয়ে দুর্দান্ত কাজ, যা প্রাকৃতিকভাবে গর্ভধারণ করতে অক্ষম তাদের সহায়তা করে। এটি হালকাভাবে করার সিদ্ধান্ত নেই এবং প্রতিশ্রুতিবদ্ধ হওয়ার আগে উদ্বেগ, সন্দেহ এবং অনিশ্চয়তা থাকা মোটামুটি স্বাভাবিক।\nআমরা আপনার চিন্তার প্রক্রিয়া চলাকালীন সাহায্যের জন্য ডিজাইন করা দরকারী উত্তর সরবরাহ করে, সবচেয়ে ঘন ঘন জিজ্ঞাসিত প্রশ্নগুলি তালিকাবদ্ধ করেছি।\nআমি কীভাবে নিশ্চিত হতে পারি যে আমার ডিম দান করা আমার পক্ষে সঠিক সিদ্ধান্ত?\nডিম দান করার বিষয়টি আসলেই কোনও সঠিক বা ভুল সিদ্ধান্ত হয় না। প্রত্যেকে আলাদা আলাদা তাই করণীয় সেরা কাজটি যথাসম্ভব তথ্য সংগ্রহ করা। ভাল জ্ঞান এবং বোধগম্যতা আপনাকে একটি সুবিদিত সিদ্ধান্ত নিতে সহায়তা করবে। আপনার সঙ্গী, পরিবার এবং বন্ধুবান্ধবদের সাথে আপনার চিন্তাভাবনাগুলি আলোচনা করুন, কেননা তারা আপনার সর্বোত্তম আগ্রহী হবে। ডিম দাতার অভিজ্ঞতা সম্পর্কে পড়া অত্যন্ত সহায়ক হতে পারে। আরও বিভিন্ন বিষয় নিয়ে আরও আলোচনা করার জন্য বিশেষজ্ঞের হাত ধরে বিভিন্ন সমর্থনকারী সংস্থাগুলিও উপলব্ধ। তাড়াহুড়ো করে নেওয়া কোনও পছন্দ নয়, তাই নিজের প্রয়োজনীয়তা এবং মতামতকে মাপের জন্য প্রয়োজনীয় সময় দিন।\nএটি এখন একটি ভাল ধারণা বলে মনে হচ্ছে, তবে আমি যদি আমার মন পরিবর্তন করি?\nপ্রক্রিয়াটির যে কোনও সময়ে আপনি আপনার মন পরিবর্তন করার অধিকারী are কেউ আপনাকে চালিয়ে যেতে বাধ্য বা প্ররোচিত করবে না এবং আপনার প্রয়োজন হলে সমর্থন পাওয়া যাবে।\nআমি দাতা হতে চাই, তবে আমার পরিবারটি অন্যরকম অনুভব করছে। এই বিষয়টি কি?\nআইনগতভাবে আপনি ডিম দাতা হওয়ার জন্য কোনও অংশীদার বা শিশুদের কাছ থেকে সম্মতি নিতে বাধ্য নন, তবে আপনার পরিবারের সমর্থন থাকলে প্রক্রিয়া চলাকালীন চূড়ান্ত সহায়ক হতে পারে। কিছু ক্ষেত্রে, ক্লিনিক সিদ্ধান্ত নিতে পারে যে এই কারণে আপনাকে দাতা হওয়া উচিত নয়, যদিও প্রত্যেকের পরিস্থিতি স্বতন্ত্র ভিত্তিতে দেখা হয়।\nআমার বয়স কী ডিম দেওয়ার জন্য আমার ক্ষমতাকে কার্যকর করে?\nডিম দাতাদের বয়সসীমা 21-35, তবে এটি ব্যতিক্রমী পরিস্থিতিতে উপেক্ষা করা যেতে পারে।\nআমার ব্যক্তিগত জীবনধারা সম্পর্কে কি কোনও বিধিনিষেধ রয়েছে?\nএটি অগ্রাধিকার দেওয়া হয় যে ডিম দাতাদের একটি স্বাস্থ্যকর জীবনধারা রয়েছে যাতে কোনও অবৈধ পদার্থ, অ্যালকোহল বা নিকোটিন ব্যবহার জড়িত না। একটি অস্বাস্থ্যকর ওজন, পারিবারিক অসুস্থতার ইতিহাস বা প্রেসক্রিপশনের ওষুধগুলি আপনার অনুদানের ক্ষমতাকে প্রভাবিত করতে পারে। প্রতিটি ক্লিনিকের নিজস্ব মানদণ্ড থাকে এবং সিদ্ধান্তগুলির আবেদনকারীদের স্বতন্ত্রভাবে মূল্যায়ন করা জড়িত।\nআমার ডিম দানের সাথে ঠিক কী জড়িত?\nডিম দাতা হিসাবে গৃহীত হওয়ার আগে আপনার উপযুক্ততা নির্ধারণের জন্য আপনাকে স্ক্রিনিংয়ের প্রক্রিয়া করা হবে। প্রকৃত চিকিত্সায় অ্যাপয়েন্টমেন্টগুলিতে অংশ নেওয়া, হরমোন ইঞ্জেকশন গ্রহণ এবং ডিমের পুনরুদ্ধার শল্য চিকিত্সা জড়িত, তবে এটি ক্লিনিকে পুরোপুরি ব্যাখ্যা করা হবে।\nআমার ডিম দান করতে কতক্ষণ সময় লাগে?\nশুরু থেকে শেষ পর্যন্ত প্রক্রিয়াটি কয়েক মাস সময় নিতে পারে, তবে গড় অনুদানের চক্রটি প্রায় ছয় সপ্তাহ স্থায়ী হয়।\nডিম দাতা হওয়ার সিদ্ধান্তটি কি আমার নিয়োগকর্তাকে জানাতে হবে?\nকোনও নিয়োগকর্তার সাথে আপনার ডিম অনুদানের সিদ্ধান্ত নিয়ে আলোচনা করার কোনও আনুষ্ঠানিক প্রয়োজন নেই, যদিও এটি যদি আপনি করেন তবে এটি কোনও অতিরিক্ত সহায়তার উত্স সরবরাহ করতে পারে।\nআমি অনুদানের প্রক্রিয়াটি এগিয়ে চললে কি আমি অর্থ প্রদান করব?\nইউকে ডিম দেওয়ার সময় ব্যয়কে প্রশংসা করে এবং তাই প্রতি চক্র হিসাবে। 750 ক্ষতিপূরণ দেওয়া হবে।\nআমি যে ডিম দিয়েছি তা ব্যবহার করে কয়টি বাচ্চা তৈরি হবে?\nআপনার ডিম ব্যবহার করে উত্পাদিত শিশুদের প্রকৃত সংখ্যার উপর কোনও বাধা নেই, যদিও দশের বেশি পরিবার তৈরি করা হবে না।\nআমার অনুদানের ফলে জন্ম নেওয়া শিশুরা কি আমার সম্পর্কে জানতে পারবে?\nসমস্ত বাবা-মা তাদের বাচ্চাদের কাছে ডিম দাতার ব্যবহার প্রকাশ করে না। 18 বছর বয়সে পৌঁছানোর পরে যুক্তরাজ্য যদি তাদের সত্যিকারের জৈবিক উত্স জানতে চান তবে এইভাবে গর্ভধারণ করা লোকদের জন্য দাতার বিশদ সরবরাহ করে। যদিও ইউকে তে বেনামে অনুদান পাওয়া যায় না, অন্য অনেক দেশ এখনও এই অনুমতি দেয়।\nআমার দান করা ডিম ব্যবহার করে কোনও শিশু জন্মগ্রহণ করেছে কিনা তা আমি জানতে পারি?\nআপনার ডিম অনুদানের ফলাফল সম্পর্কে কৌতূহল স্বাভাবিক এবং আপনার ডিম ব্যবহার করে জন্ম নেওয়া বাচ্চাদের সংখ্যা, তাদের লিঙ্গ এবং জন্মের বছরটি ক্লিনিকে যোগাযোগ করে প্রকাশ করা যেতে পারে।\nআমার নিজের বাচ্চাগুলি থাকলে আমি কি দান করতে পারি?\nডিম দাতা হওয়ার জন্য আপনার নিজের বাচ্চাদের দরকার নেই। বাচ্চাদের সহ মহিলা এবং যাঁরা উভয়ই সফলভাবে তাদের ডিম দান করেছেন।\nঅনুদান প্রক্রিয়া চলাকালীন আমি কি সহবাস করা চালিয়ে যেতে পারি?\nহ্যাঁ, আপনি আপনার সম্পর্কের ঘনিষ্ঠ হওয়া চালিয়ে যেতে পারেন, তবে আপনার গর্ভনিরোধক ব্যবহার করা উচিত কারণ অনুদান প্রক্রিয়া আপনাকে অত্যন্ত উর্বর করে তুলবে। আপনার জন্য সর্বোত্তম বিকল্পটি খুঁজে পেতে ক্লিনিকের সাথে গর্ভনিরোধ নিয়ে আলোচনা করুন।\nআমি সম্প্রতি জন্ম দিয়েছি, এটি কি আমার অনুদানের ক্ষমতাকে প্রভাবিত করবে?\nএকবার নিয়মিত struতুস্রাব করার পরে আপনি আপনার ডিম দান করতে সক্ষম হন এবং গর্ভাবস্থার ক্লান্তি বা অন্যান্য স্বল্পমেয়াদী শারীরিক পরিণতিগুলি কাটিয়ে উঠতে পারেন। সাধারণত ডিম দান করে জন্ম দেওয়ার সময়সীমাটি প্রায় 12 সপ্তাহ হয়। এটি পছন্দ করা হয় যে 12 সপ্তাহের জন্য স্তন্যপান করানোও বন্ধ হয়ে গেছে।\nআমার আগের গর্ভাবস্থার ইতিহাস কি গুরুত্বপূর্ণ?\nযদিও পূর্ববর্তী সমাপ্তি বা গর্ভপাতগুলি নিয়ে আলোচনা করা কঠিন হতে পারে, তবে ক্লিনিকটি জানা গুরুত্বপূর্ণ। প্রতিটি কেস পৃথক হওয়ার কারণে এটি আপনাকে ডিম দাতা হতে বাদ দেয় না, তবে এটি উপযুক্ত সমর্থন উপলব্ধ করা নিশ্চিত করে।\nআমি গৃহীত হয়েছি তবে ডিম দাতা হতে চাই, এটা কি সম্ভব?\nঅন্য সমস্ত মানদণ্ড যদি পূরণ হয় তবে গৃহীত হওয়া আপনাকে দান করা থেকে সীমাবদ্ধ করে না।\nআমার যদি আগের বা বিদ্যমান শারীরিক / মানসিক অসুস্থতা হয় তবে কী হবে?\nশারীরিক এবং মানসিক অসুস্থতা অগত্যা ডিম দাতা হওয়ার ক্ষেত্রে একটি স্বয়ংক্রিয় বাধা নয়। প্রতিটি পরিস্থিতি আলাদা এবং ক্লিনিক আপনার পৃথক কেসের ভিত্তিতে সিদ্ধান্তে পৌঁছাবে।\nআমার অতীত চিকিত্সা / প্রসাধনী শল্য চিকিত্সা বাধা হয়ে উঠবে?\nঅনেকগুলি শল্য চিকিত্সা পদ্ধতি রয়েছে, সুতরাং আমরা এখানে একটি সাধারণ হ্যাঁ বা কোনও উত্তর দিতে পারি না। ক্লিনিক আপনার পৃথক পরিস্থিতিতে নির্ভর করে একটি সিদ্ধান্ত নেবে।\nডিম দাতা হিসাবে আমার কি ভবিষ্যতের কোনও দায়িত্ব থাকবে?\nআপনি আইনীভাবে সন্তানের পিতামাতা হিসাবে বিবেচিত হন না এবং তাই তাদের লালন-পালনে অবদান রাখার প্রয়োজন হয় না, আবেগগত বা আর্থিকভাবে। যুক্তরাজ্যে, দাতাদের অবশ্যই তাদের ব্যক্তিগত যোগাযোগের তথ্য বাধ্যতামূলক রেজিস্টারে আপ টু ডেট রাখার বিষয়টি নিশ্চিত করা উচিত। যদি আপনি পরে কোনও অসুস্থতা বিকাশ করেন তবে ক্লিনিককে অবহিত করার দায়িত্ব আপনার রয়েছে।\nডিম দান কি ভিন্নজাতীয় মহিলাদের মধ্যে সীমাবদ্ধ?\nউপযুক্ত ডিম দাতাদের ক্ষেত্রে যৌনতা অপ্রাসঙ্গিক।\nআমি যদি একটি অনুপযুক্ত ডিম দাতা হয় তবে কী হবে?\nসময় এবং সংবেদনগুলি সিদ্ধান্ত গ্রহণের প্রক্রিয়াতে বিনিয়োগ করা হয়, তাই আপনাকে বলা যেতে হবে যে অনুপযুক্ত দাতা ধ্বংসাত্মক হতে পারেন। ক্লিনিকটি আপনাকে বিশদ ব্যাখ্যা সরবরাহ করবে এবং আপনার পরবর্তী পদক্ষেপগুলি নিয়ে আলোচনা করবে। এরকম সময়ে আপনার কাছাকাছি বন্ধু এবং পরিবারকে আশেপাশে রাখা আপনার পক্ষে সহায়তা করার জন্য এবং উপলভ্য কাউন্সেলিং পরিষেবাদিগুলির সম্পূর্ণ সদ্ব্যবহার করা নিশ্চিত হওয়া জরুরী। আপনার জিপি তথ্য, পরামর্শ এবং বিবেচনা করার জন্য সম্ভবত বিভিন্ন চিকিত্সার বিকল্প সরবরাহ করতে পারে। এবং মনে রাখবেন, আপনি অন্যকে সাহায্য করার প্রয়াসে এই সাধারণ পরীক্ষার মধ্য দিয়ে যেতে ইচ্ছুক সরল সত্যটি প্রশংসনীয়। নিজেকে গর্বিত করুন!\nট্যাগ্স: ডিম দান করা, আইভিএফ


স্মার্টফোন চার্জের বিস্ময় : ভিভো’র ‘ভিইজি’ প্রযুক্তি - MangoTV\nস্মার্টফোন চার্জের বিস্ময় : ভিভো’র ‘ভিইজি’ প্রযুক্তি\nতথ্যপ্রযুক্তি প্রতিবেদক, ম্যাংগোটিভি April 5, 2022 4:58 pm\nস্মার্টফোনের চার্জ আছে তো? কতটুকু চলবে এই চার্জে? এ নিয়ে চিন্তা-দুশ্চিন্তা চলে দিনভর। স্মার্টফোন রাখার পাশাাপাশি আলাদা করে পাওয়ার ব্যাংক রাখার ইচ্ছে অনেকেরই থাকে না। তাই স্মার্টফোনের চার্জটা বেশি সময় থাকলে চিন্তা কমে যায় অনেকখানি। গ্রাহকরাও স্মার্টফোন কেনার সময় সবচেয়ে বেশি খেয়াল করে এর ব্যাটারির দিকে ।\nগত এক দশকে স্মার্টফোন চার্জিং সক্ষমতাকে বেশ এগিয়ে নিয়েছে স্মার্টফোন নির্মাতা প্রতিষ্ঠানগুলো । আর এ তালিকায় শীর্ষে অবস্থান করছে বহুজাতিক স্মার্টফোন নির্মাতা প্রতিষ্ঠান ভিভো। একদিকে ফাস্ট চার্জিং প্রযুক্তি ও অন্যদিকে ভিভো এনার্জি গার্ডিয়ান প্রযুক্তিতে বাংলাদেশের বাজার বাজিমাত করেছে ভিভো’র ভি ও ওয়াই সিরিজের স্মার্টফোনগুলো।\nফাস্টচার্জ প্রযুক্তি: ফার্স্টচার্জ প্রযুক্তি যুক্ত করার মাধ্যমে স্মার্টফোন দ্রæত সম্পূর্ণ চার্জ করার ব্যবস্থা করেছে নির্মাতা প্রতিষ্ঠানগুলো। স্মার্টফোন চার্জারে ভোল্ট ও অ্যাম্পিয়ার বাড়ানোর মাধ্যমে এই দ্রুত চার্জিং সক্ষমতা নিশ্চিত করা হয়। ব্যাটারি স্থায়িত্ব রক্ষা করতেও সহায়তা করে ফাস্টচার্জ প্রযুক্তি।\nভিভো এক্স৭০প্রো, ভি২৩ ৫জি, ভি২৩ই, ওয়াই২১, ওয়াই২১টি এবং নতুন স্মার্টফোন ওয়াই৩৩এস স্মার্টফোনে রয়েছে ফাস্ট চার্জিং প্রযুক্তি।\nভিভো এনার্জি গার্ডিয়ান বা ভিইজি:\nশুধু টানা চার্জ হলেই চলে না। চার্জের ব্যবস্থাপনা স্মার্টফোনের ব্যাটারির দীর্ঘস্থায়িত্বের জন্যও অত্যন্ত গুরুত্বপূর্ণ। নয়তো, অতিরিক্ত চার্জ হয়ে বা, শতভাগ চার্জ হবার পরেও চার্জে থেকে স্মার্টফোনের ব্যাটারি ক্ষতিগ্রস্থ হয়। অথবা গরম হয়ে যায়। পরে স্মার্টফোনটিই বাতিল হয়ে যায়। এ সমস্যার সমাধানে ভিভো এনেছে এর ফ্ল্যাগশিপ ফিচার ‘ভিভো এনার্জি গার্ডিয়ান বা ভিইজি’। স্মার্টফোনের চার্জ শতভাগ হয়ে গেলে ভিইজি, স্বয়ংক্রিয়ভাবে চার্জ নেয়া বন্ধ করে দেয়। ফলে অতিরিক্ত চার্জ হবার সুযোগই থাকে না। ভিভো ওয়াই২১ এবং ওয়াই৩৩এস স্মার্টফোনে রয়েছে ভিইজি প্রযুক্তি।\nনতুন পণ্য 835 নির্বাচিত 1842 সংবাদ 5521\nএই প্রথম বিক্রয় ডটকমের সিইও হলেন বাংলাদেশি নারী\nলোকবল নিবে ডাক, টেলিযোগাযোগ ও তথ্যপ্রযুক্তি মন্ত্রণালয়


সৌরভকে সামনে রেখেই কি তৃণমূল নেত্রীকে মাস্টারস্ট্রোকে দিলো গেরুয়া শিবির? – প্রিয় বন্ধু বাংলা\nহোম > রাজ্য > কলকাতা > সৌরভকে সামনে রেখেই কি তৃণমূল নেত্রীকে মাস্টারস্ট্রোকে দিলো গেরুয়া শিবির?\nবহুদিন পর বাংলার মহারাজ সৌরভ গাঙ্গুলীকে ঘিরে বাঙালি আবার গর্বের শিখরে। সৌরভ গাঙ্গুলীকে নিয়ে বাঙালির স্বপ্নের শুরু হয়েছিল 1996 সালের লর্ডসের মাঠ থেকে আর তারপর একটার পর একটা স্বপ্নের বুননে বাঙালি মশগুল হয়ে রয়েছে। এবার আবার ‘বাপি বাড়ি যা’ বলে সৌরভ গাঙ্গুলী বিসিসিআইয়ের প্রেসিডেন্ট হতে চলেছেন।\n23 শে অক্টোবর বিসিসিআইয়ের বার্ষিক সভাতেই প্রেসিডেন্ট হিসেবে দায়িত্ব নেবেন সৌরভ গাঙ্গুলী। প্রাক্তন ক্রিকেট অধিনায়ক সৌরভ গাঙ্গুলী যদি এবার বিসিসিআইয়ের প্রেসিডেন্ট হন, তাহলে ভারতীয় ক্রিকেটের ইতিহাসে তিনি দ্বিতীয় অধিনায়ক যিনি বোর্ড প্রেসিডেন্টের দায়িত্ব হাতে পাবেন। এর আগে ভারতীয় অধিনায়ক ভিজির মহারাজ কুমার বিসিসিআইয়ের পূর্ণ সভাপতির দায়িত্বে ছিলেন। প্রাক্তন ক্রিকেট অধিনায়ক সৌরভ গাঙ্গুলী বিসিসিআইয়ের প্রেসিডেন্ট পদে দায়িত্ব নেওয়ার খবরে তার বাড়িতে অসংখ্য শুভেচ্ছা বার্তা আসছে।\nরবিবার রাতে বিসিসিআই প্রেসিডেন্ট পদে নির্বাচিত হয়েছেন সৌরভ গঙ্গোপাধ্যায়। ফলে খুব স্বাভাবিক ভাবেই বাঙালির গর্বের জায়গায় বাংলার মহারাজ আবার জায়গা করে নিয়েছেন। তবে একটা প্রশ্ন বারে বারে উঠে আসছে, এই প্রেসিডেন্ট পদের পেছনে কি বিজেপি যোগ আছে? যদিও এই কথাতে প্রাক্তন ক্রিকেট অধিনায়ক সৌরভ গাঙ্গুলী এবং সর্বভারতীয় বিজেপি সভাপতি অমিত শাহ দুজনেই সম্পূর্ণ নস‍্যাৎ করে দিয়েছেন। তাঁরা বারবার বলছেন, তাঁদের মধ্যে কোন রকম চুক্তি হয়নি।\nএরই মধ্যে জল্পনা উসকে এবার প্রাক্তন তৃণমূল সাংসদ ও রাজ্য বিজেপির নেতা অনুপম হাজরা দাবি জানিয়ে বললেন, সৌরভ গঙ্গোপাধ্যায়কে বিসিসিআই প্রেসিডেন্ট পদে বসিয়েছে বিজেপি। অনুপম হাজরার একটি বিবৃতিতে এই কথা পরিষ্কার হয়ে গেছে।\nসোমবার একটি ফেসবুক পোস্টে সৌরভ গাঙ্গুলী সম্পর্কে একটি প্রতিক্রিয়া দিয়েছেন অনুপম হাজরা। সেখানে লেখা আছে, ‘তৃণমূল নেত্রীর কথায় বিজেপি নাকি বাঙালি বিদ্বেষী। সত্যিই বিজেপি এত বাঙালি বিদ্বেষী যে একজন বাঙালিকে বিসিসিআইয়ের সভাপতি পদে মনোনীত করল।’ অনুপম হাজরার কথা অনুযায়ী দাঁড়াচ্ছে, সৌরভ গাঙ্গুলীকে বিজেপি বিসিসিআইয়ের প্রেসিডেন্ট পদে মনোনীত করেছে। যদিও স্বরাষ্ট্রমন্ত্রী অমিত শাহ সম্পূর্ণ খারিজ করে দিয়েছেন এই কথা। তিনি বলেছেন, সৌরভের সঙ্গে তাঁর কোনো রাজনৈতিক চুক্তি হয়নি। বিসিসিআইয়ের নিয়ম অনুযায়ী সৌরভ গাঙ্গুলী প্রেসিডেন্ট পদে নিযুক্ত হয়েছেন।\nতবে সূত্রের খবর, বিসিসিআইয়ের প্রেসিডেন্ট হওয়ার আগে সৌরভ গাঙ্গুলী স্বরাষ্ট্রমন্ত্রী অমিত শাহের সঙ্গে দেখা করেন এবং নিভৃতে তাঁদের একটি বৈঠক হয়। আর তারপরেই সৌরভ গাঙ্গুলির প্রেসিডেন্ট পদ নিয়ে সিদ্ধান্ত চূড়ান্ত হয়। যদিও সৌরভ গাঙ্গুলী এই সম্ভাবনাকে চূড়ান্ত নস্যাৎ করে জানিয়েছেন, অমিত শাহের সাথে বৈঠক করলেও তিনি জানতেন না যে তিনি পরবর্তী বিসিসিআইয়ের প্রেসিডেন্ট হতে চলেছেন।\nসৌরভ গাঙ্গুলী বিসিসিআইয়ের প্রেসিডেন্ট হবার পরেই বারেবারে একটাই প্রশ্ন উঠে আসছে। পশ্চিমবাংলায় কি এবার বিজেপির মুখ হিসেবে সৌরভ গাঙ্গুলী প্রচার করবেন ? অবশ্য এই ঘটনায় অমিত শাহ জানিয়েছেন, ‘আমাদের সঙ্গে সৌরভের কখনো এ ব্যাপারে কথা হয়নি। আমরা কখনও তাঁকে যোগ দিতে বলিনি আবার তিনিও কখনো দলে যোগ দিতে অস্বীকার করেননি।’\nসম্পূর্ণ ঘটনা পর্যবেক্ষণ করে রাজনৈতিক বিশেষজ্ঞদের দাবি, প্রাক্তন অধিনায়ক যদি রাজনীতিতে যোগদান করেন, তাতে ভালই হবে। কারণ সম্পূর্ণ অন্য স্তর থেকে রাজনীতিতে যোগদান করার ফলে রাজনীতির মধ্যে যে সংকীর্ণতা আছে বলে মনে করা হয়, তা দূরীভূত হবে। তবে প্রাক্তন অধিনায়ক সৌরভ গাঙ্গুলীর তরফ থেকে রাজনীতিতে যোগদান করার যেকোনো রকম জল্পনাকে উড়িয়ে দেওয়া হয়েছে। স্বয়ং মহারাজ সৌরভ গাঙ্গুলী রাজনীতির বিষয়টি সম্পূর্ণরূপে অস্বীকার করে গেছেন। তবে রাজনৈতিক মহলের একাংশের দাবি, এই মুহূর্তে হয়তো প্রাক্তন অধিনায়ক কোন রকম সিদ্ধান্ত নিচ্ছেন না। তবে ভবিষ্যতে কি হবে তা এখনই বলা যাচ্ছে না সমগ্র পরিস্থিতির দিকে নজর রাখছে রাজনৈতিক মহল।\nতবে রাজনৈতিকমহলের মতে এর ফলে নেত্রীর দেওয়া বাঙালি বিদ্বেষীর তকমা ছিঁড়ে ফেললো বিজেপি। কেননা সৌরব গান্সোপাধ্যায় ওরফে দাদা ,মহারাজ রাজীনীতির উর্ধে গিয়ে প্রত্যেক বাঙালির মনের মধ্যে আছেন তাই তাঁকে সম্মনজনক পদ দিয়ে বিজেপি বাঙালির মন জয় করল বলেই মত রাজনৈতিকমহলের।\nট্যাগড amit shah bcci bjp sourav ganguly


রবিবার, ৩১ মে, ২০২০ ইং |\nকরোনা সংকটে শতাধিক পত্রিকা বন্ধ হচ্ছে অস্ট্রেলিয়ায়\nকরোনাকালের হিরো ৩৬ লাশের সৎকারের যোদ্ধা খোরশেদ করোনায় আক্রান্ত\nচীনকে রুখতে ভারত এবং অস্ট্রেলিয়া জোট বাঁধছে\nসিএনএন-এর সংবাদকর্মীদের মুক্তি, ক্ষমা প্রার্থনা করলেন গভর্নর\nলিবিয়ায় মৃতদের ১১ জন মাদারীপুরের\nকী ঘটবে যদি পৃথিবী থেকে হঠাৎ সব মানুষ নিশ্চিহ্ন হয়ে যায়?\nএবার করোনার শিকার এস আলম গ্রুপের পুত্রবধূ\nবাংলাকথা ডেস্ক রিপোর্ট | 17 Oct 2019\nচাঁদপুর সদরের ১০নং লক্ষ্মীপুর মডেল ইউনিয়নের চেয়ারম্যান সেলিম খান। ইউনিয়ন আওয়ামী লীগের সভাপতি। এক সময় রিকশা চালিয়ে জীবিকা নির্বাহ করতেন। এখন প্রাডো ও র‌্যাভ-৪ জিপে চলাফেরা করেন। যাপন করেন বিলাসী জীবন। আছে বিশাল ‘হুন্ডা বাহিনী’।\nশুধু চাঁদপুর নয়, ক্যাসিনোর গডফাদার ইসমাইল হোসেন সম্রাটের সহযোগী হিসেবে ঢাকায়ও সাম্রাজ্য গড়ে তুলেছেন তিনি। ক্যাসিনোবিরোধী অভিযান শুরুর পর কয়েক দিন ছিলেন আত্মগোপনে। থানায় জমা দেন নিজের লাইসেন্স করা দুটি আগ্নেয়াস্ত্র।\nচাঁদপুর সদর থানার ইন্সপেক্টর হারুনুর রশিদ অস্ত্র জমা দেয়ার বিষয়টি নিশ্চিত করেন। তিনি যুগান্তরকে বলেন, কয়েকদিন আগে অস্ত্র জমা দিয়েছেন। কী জন্য দিয়েছেন সে ব্যাপারে কোনো কিছু উল্লেখ করেননি তিনি।\nজানা গেছে, সেলিম খান আত্মগোপন থেকে ফের প্রকাশ্যে এসেছেন। তার দাপটে চাঁদপুরের মানুষ তটস্থ। কেউ তার বিরুদ্ধে মুখ খুলতে সাহস পায় না। ফলে তার সব অপকর্ম ঢাকা পড়ে আছে। তবে ভুক্তভোগীসহ বিভিন্ন স্তরের মানুষ কৌশলে তার ফুলেফেঁপে ওঠার গল্প গণমাধ্যমে জানাচ্ছেন।\nদুর্নীতি নিয়ে রিপোর্ট করলে তিনি যুগান্তরের বিরুদ্ধেও মামলার হুমকি দিয়েছেন একাধিকবার। তার দুর্নীতি ও অপকর্মের বিষয়ে বক্তব্য নিতে ফোন করলে তিনি এ প্রতিবেদককেও একাধিকবার হুমকি দেন।\nগত দশ বছরে রিকশাচালক থেকে কীভাবে অঢেল সম্পদের মালিক হলেন- এ সংক্রান্ত প্রশ্নের জবাবে বুধবার তিনি বলেন, আমি চাঁদপুরের একটি স্থানীয় দৈনিকের সম্পাদক ও প্রকাশক। ‘আমি একজন সম্মানীয় ব্যক্তি’। ৯ বছর একটি ইউনিয়নের চেয়ারম্যান। পত্রিকার সম্পাদক- প্রকাশক হতে হলে লেখাপড়া থাকতে হয়- এমন প্রশ্ন শুনে তিনি উত্তেজিত হয়ে মামলা করার হুমকি দেন। কয়েক বছরের ব্যবধানে সেলিম খানের অস্বাভাবিক সম্পদ এলাকাবাসীর কাছে রূপকথার গল্পের মতো।\nসরেজমিন তার সম্পদ অর্জনের অনেক অজানা কাহিনী জানা গেছে। এলাকার লোকজন জানান তিনি ফসলি জমি ভরাটের মাধ্যমে নষ্ট করছেন কৃষিজমি। মেঘনা নদী থেকে বছরের পর বছর বালু উত্তোলন করে চলেছেন। নদীতে শত শত ড্রেজার মেশিন বসিয়ে বালু তুলে বিক্রি করছেন।\nইউনিয়ন চেয়ারম্যান ও আওয়ামী লীগের সভাপতির পদ ব্যবহার এবং রাজনৈতিক প্রভাব খাটিয়ে নদী থেকে বালু উত্তোলনের কাজটি করছেন। এসব কাজে তার বিশাল বাহিনী ব্যবহার করে থাকেন। ফলে চাঁদপুরের নদীতীরবর্তী এলাকা ভাঙনের মুখে পড়েছে। পানি উন্নয়ন বোর্ড নিয়ন্ত্রিত বেড়িবাঁধ খাল দখল করে মাছ চাষ করছেন।\nশাপলা মাল্টি মিডিয়া নামে একটি প্রযোজনা প্রতিষ্ঠান খুলে সিনেমায় কালো টাকা বিনিয়োগ করেছেন। ঢাকার ক্যাসিনো ব্যবসাসহ তদবির বাণিজ্য করে তিনি এখন টাকার কুমির। সংশ্লিষ্টদের এ বক্তব্যের ডকুমেন্টও যুগান্তরের কাছে রয়েছে।\nতবে তিনি অবৈধভাবে ব্যবসার কথা অস্বীকার করে যুগান্তরকে বলেন, সংশ্লিষ্ট দফতর থেকে অনুমতি নিয়ে বালু উত্তলন করি। তবে এলাকার একাধিক ব্যক্তি বলেছেন, সবাইকে ম্যানেজ করে সেলিম খান বিভিন্ন রকমের কাগজপত্র বানিয়ে নদী থেকে বছরের পর বছর বালু তুলে বিক্রি করছেন। এর ফলে নদীভাঙন বাড়ছে। ঝুঁকির মুখে পড়েছে চাঁদপুর-হাইমচর রক্ষাবাঁধ।\nসরেজমিন অনুসন্ধানকালে তার ইউনিয়নের অনেক ভুক্তভোগী নাম প্রকাশ না করার শর্তে যুগান্তরকে বলেছেন, তাদের নানাভাবে ভয়ভীতি দেখিয়ে নামমাত্র মূল্যে জমি রেজিস্ট্রি করে নিয়েছেন। যে জমির শতাংশ এক লাখ টাকা সে জমি তিনি ৫-১০ হাজার টাকায় নিচ্ছেন।\nএলাকাবাসী বলেন, চেয়ারম্যানের নিজের ইউনিয়নটি নদীর পাড়ে। সেখানে তিনি বিশ্ববিদ্যালয় স্থাপনের কথা বলে গরিব দুঃখীদের ফসলি জমি ও ভিটেবাড়ি নামমাত্র মূল্যে গ্রাস করে নিচ্ছেন। চাঁদপুর বিজ্ঞান ও প্রযুক্তি বিশ্ববিদ্যালয় স্থাপনের কথা বলে যাদের জমি নিয়েছেন তাদের মধ্যে স্থানীয় সুকা কবিরাজের বাড়িসহ প্রায় ২৫টি বাড়ির শতাধিক পরিবার নিঃস্ব হয়ে পড়েছে।\nসুলতান খান, শাহালম খান, জাহাঙ্গীর, মুরাদ উকিলসহ অনেকের সম্পত্তি নামমাত্র মূল্যে কিনে তাদের উচ্ছেদ করার অভিযোগ উঠেছে। স্থানীয়রা বলেন, তিনি চাইলে জমি দিতেই হবে। না দিলে পরিণতি হবে ভয়াবহ। চেয়ারম্যানের অত্যাচারের কথা বলতে গিয়ে কান্নায় ভেঙে পড়েন ১০নং লক্ষ্মীপুর মডেল ইউনিয়নের এক বাসিন্দা।\nতিনি যুগান্তরকে বলেন, সাত-আট মাস আগে নামাজরত অবস্থায় আমার দুই ছেলেকে পিটিয়ে মাথা ফাটিয়ে দিয়েছিল চেয়ারম্যানের ছেলে ও তার লোকজন। ঘটনার সময় সে (চেয়ারম্যান) উপস্থিত ছিল। বিষয়টি চাঁদপুরের এমন কোনো নেতা নেই যাকে আমি জানাইনি। কিন্তু কেউ কিছু করতে পারেনি। বর্তমানে চরম নিরাপত্তাহীনতায় আছি।\nতিনি বলেন, আমার ৫৬ শতাংশ জমি জোর করে নিয়ে গেছে। এভাবে সে বহু মানুষের জমি দখল করছে। কিছু বলতে গেলে চলে নির্যাতন।\nঅপরদিকে সম্রাটের সঙ্গে যোগ দিয়ে ঢাকা এবং আশপাশে নামে-বেনামে বিশাল সম্পদ গড়ে তুলেছেন। সম্রাট ছাড়াও যুবলীগের খালেদ মাহমুদ ভূঁইয়া, আরমান, ওয়ার্ড কাউন্সিলর সাঈদসহ এ চক্রটির সঙ্গে মিলেমিশে নিজেকে অন্য প্রভাবশালীদের তালিকায় নিয়ে যান। তার সম্পদের ফিরিস্তিও বিশাল। নিজের মুখেই স্বীকার করেছেন কাকরাইলে তার চার তলা আলিশান বাড়ি রয়েছে।\nএ ছাড়া ডেমরায় তার ৬ তলা বাড়ি, নারায়ণগঞ্জের ভুইগড়, রাজধানীর হাতিরপুলসহ বিভিন্ন স্থানে বেনামি সম্পদ রয়েছে বলে জানা গেছে। সিনেমায় বিনিয়োগ রয়েছে কয়েক কোটি টাকা। চাঁদপুর শহরের কালীবাড়ির কাছে লাভলী স্টোরের জমি ২১ কোটি টাকা দিয়ে কিনেছেন বলে জানা গেছে। তিনি ঢাকায় নিজের সাম্রাজ্য ধরে রাখতে সম্রাট, খালেদ, আরমান ও সাঈদ কমিশনারের সঙ্গে যোগ দিয়ে সিনেমার ব্যবসায় টাকা লগ্নি করেন। তার নিজের প্রতিষ্ঠানের নাম শাপলা মিডিয়া।\nআমি নেতা হব, চিটাগাইঙ্গা পোলা নোয়া খাইল্যা মাইয়া, ক্যাপ্টেন খান, শাহেনশাহ, প্রেম চোর, একটা প্রেম দরকার ও বিক্ষোভ ছবি তার টাকায় বানানো। যুগান্তরের অনুসন্ধানে দেখা গেছে, তিনি ৭টি ছবির পেছনে কমপক্ষে ২৫ কোটি টাকা লগ্নি করেছেন। তবে সিনেমা সংশ্লিষ্টদের মতে, টাকার পরিমাণ আরও অনেক বেশি। তিনি বলেন, সিনেমা বানানোর পেছনে তিনি কোনো টাকা বিনিয়োগ করেননি।\nএদিকে ইউনিয়ন পরিষদের চেয়ারম্যানের বিপুল সম্পদের বর্ণনা শুনে বিস্ময় প্রকাশ করেছেন টিআইবির নির্বাহী পরিচালক ড. ইফতেখারুজ্জামান। তিনি যুগান্তরকে বলেন, চেয়ারম্যান সেলিমের সম্পদের বিবরণ শুনে মনে হয়েছে বড় ধরনের অনিয়মের মাধ্যমে অর্থ-সম্পদ আহরণের একটি দৃষ্টান্ত। এটা পরিষ্কারভাবে ক্ষমতার অপব্যবহারের মাধ্যমে দুর্নীতি। তদন্তের বিষয়টি দুর্নীতি দমন কমিশনের এখতিয়ার হয়ে যায়। কাজেই আমরা আশা করব, তার ব্যাপারে সঠিক তদন্ত করে ব্যবস্থা নেয়া হবে।\nসেলিম খানের বিষয়ে জানতে চাইলে বর্তমান লক্ষ্মীপুর ইউনিয়ন ও সাবেক সাখুয়া ইউনিয়ন চেয়ারম্যান আবদুল মান্নান খান ওরফে মনা খাঁ যুগান্তরকে বলেন, আমি যতটুকু জানি তার বিরুদ্ধে যেসব অভিযোগ রয়েছে তা সঠিক। তিনি এক সময় রিকশা চালাতেন। তার বিশাল বিত্তবৈভব নিয়ে আমাদের সবার মাঝে প্রশ্ন আছে। কীভাবে এত সম্পদের মালিক হয়েছেন, তা এলাকার মানুষের কাছে বিস্ময়।\nশত শত কোটি টাকার সম্পদের উৎস কী- জানতে চাইলে ১০নং লক্ষ্মীপুর মডেল ইউনিয়ন চেয়ারম্যান সেলিম খান উত্তেজিত হয়ে পড়েন। গত কয়েক দিন তার সঙ্গে কথা বলার চেষ্টা করলে তিনি মোবাইল ফোনে বারবার মামলার হুমকি দেন। এর একপর্যায়ে তিনি কথা বলেছেন।\nঅভিযোগের বিষয়ে চেয়ারম্যান যুগান্তরকে বলেন, সম্পদ বলতে কাকরাইলে ঈশা খাঁ হোটেলের পাশে চার তলা একটি বাড়ি ছাড়া আমার আর কিছুই নাই। অন্য যেসব সম্পদের কথা বলা হচ্ছে তা ঠিক নয়।\nকীভাবে রিকশাচালক থেকে কোটি কোটি টাকার মালিক হলেন- জানতে চাইলে তিনি বলেন, রিকশা চালানোর তথ্যের কোনো ভিত্তি নেই।\nক্যাসিনোবিরোধী অভিযান শুরুর পর অস্ত্র থানায় জমা দেয়ার ব্যাপারে জানতে চাইলে তিনি বলেন, আমার বাড়ি ভেঙে যাওয়ায় অস্ত্র জমা দিয়েছি। কথার এক পর্যায়ে ক্যাসিনো তালিকায় নাম রয়েছে জানালে তিনি ভড়কে যান। তিনি সম্রাটের সঙ্গে যোগসাজশের বিষয়টি অস্বীকার করে বলেন, আমি সম্রাটকে চিনি না।


প্রধানমন্ত্রীর পররাষ্ট্র বিষয়ক উপদেষ্টা ড. গওহর রিজভী বলেছেন, বাংলাদেশ-ভারতের বর্তমান ও ভবিষ্যৎ একই সুতায় গাঁথা। আমরা একে অন্যেকে ছাড়া সামনে এগিয়ে যেতে পারব না। কিন্তু অন্য প্রতিবেশীর সঙ্গে আমাদের সুসম্পর্ক বজায় রাখতে হবে।\nবুধবার (৩ জুলাই) রাজধানীর বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজের (বিআইআইএসএস-বিস) মিলনায়তনে 'পরিবর্তনশীল আঞ্চলিক ও বিশ্ব পরিস্থিতিতে বাংলাদেশ-ভারত সহযোগিতা' বিষয়ক সেমিনারে এসব কথা বলেন।\nগওহর রিজভী বলেন,চীনের বেল্ট রোড ইনিশিয়েটিভের (বিআরআই) ঘোষণাকে স্বাগত জানায় বাংলাদেশ। এটি বাংলাদেশের জন্য নতুন সম্ভাবনার দ্বার খুলে দিয়েছে। ভারতসহ অন্য প্রতিবেশীদের সঙ্গে আমাদের সুসম্পর্ক বজায় রাখতে হবে। আমরা স্বাধীন সার্বভৌম দেশ হিসেবে যথাযথভাবে এটি পালন করতে জানি।\nতিনি বলেন, ১৯৯০ সালের পর বিশ্ব দ্রুত পরিবর্তন হতে শুরু করে। বর্তমান বিশ্ব অনেক শক্তিতে বিভক্ত। এটাতে আমাদের সুবিধাই হয়েছে।\nপ্রধানমন্ত্রীর পররাষ্ট্র বিষয়ক উপদেষ্টা বলেন, বাংলাদেশ-ভারত বাণিজ্য বৈষম্য রয়েছে। তবে ভারত এখন যা উৎপন্ন করতে পারে, তা বাংলাদেশে এখনও হয়ে ওঠেনি। তবে এখানকার সুবিধা ভারতীয় বিনিয়োগকারীরা সস্তায় পণ্য উৎপাদন করলে বৈষম্য লাঘব হতে পারে।\nরোহিঙ্গা সংকট প্রসঙ্গে তিনি বলেন, এ নিয়ে ভারতের নিজস্ব চিন্তাভাবনা আছে, আমি মানি। অনেক দেশের সঙ্গে তাদের কৌশলগত সস্পর্ক আছে। তবে মিয়ানমার পরিকল্পিতভাবে রোহিঙ্গাদের ওপর যে নির্যাতন চালিয়েছে, তা এক দিনে হয়নি। আজ রোহিঙ্গা নিয়ে যে সমস্যা বাংলাদেশ ভুগছে, কাল গোটা বিশ্ব ভুগবে না, সেটা বলা যায় না।\nড. গওহর রিজভী বলেন, ভারত বিশ্বে একটি উদীয়মান অর্থনৈতিক পরাশক্তি হতে চলেছে, এ অঞ্চলের শান্তি বিঘ্নিত হলে কারো লাভ হবে না।


জবির জনসংযোগ দপ্তর প্রধানের দ্বায়িত্বে সাইফুল - মানব কল্যাণ - Manobkollan\nশুক্রবার, ১৬ এপ্রিল ২০২১, ০৫:৩৭ অপরাহ্ন\nজগন্নাথ বিশ্ববিদ্যালয়ের (জবি) জনসংযোগ, তথ্য ও প্রকাশনা দপ্তর প্রধানের দায়িত্ব পেলেন উপ-পরিচালক মোঃ সাইফুল ইসলাম। জানা যায়, গত সোমবার (১৫ মার্চ) তথ্য ও প্রকাশনা দপ্তরের উপ-পরিচালক মোঃ সাইফুল ইসলামকে দপ্তর প্রধান হিসেবে পরিচালক পদে দায়িত্ব প্রদান করা হয়।\nদায়িত্বপ্রাপ্তির পর বৃহস্পতিবার (১৮ মার্চ) এ উপলক্ষে জগন্নাথ বিশ্ববিদ্যালয়ের উপাচার্য অধ্যাপক ড. মীজানুর রহমান,\nট্রেজারার অধ্যাপক ড. কামালউদ্দীন আহমদ ও রেজিস্ট্রার প্রকৌশলী মোঃ ওহিদুজ্জামানকে ফুলেল শুভেচ্ছা জানান তিনি। এসময় দপ্তরের কর্মকর্তা ও কর্মচারীবৃন্দ উপস্থিত ছিলেন।


১৭ ফেব্রুয়ারি ২০২০, ১৯:২২\nনবীন বরণ অনুষ্ঠান © টিডিসি ফটো\nবর্ণাঢ্য আয়োজনে গ্রিন ইউনিভার্সিটির ‘সাংবাদিকতা ও গণমাধ্যম যোগাযোগ’ বিভাগের স্প্রিং ব্যাচের নবীন বরণ অনুষ্ঠিত হয়েছে। সোমবার (১৭ ফেব্রুয়ারি) বিশ্ববিদ্যালয়ের শেওড়াপাড়াস্থ সিটি ক্যাম্পাসের সেমিনার হলে এই অনুষ্ঠানে আয়োজন করা হয়।\nতিনি বলেন, সমাজ ও রাষ্ট্রের সব স্তরে ঘুণ ধরলে সাংবাদিকতায় কেন নয়? তবে আমাদের পরিবর্তনের জন্য কাজ করতে হবে। এ সময় তিনি ইউএন, ইউরোপীয় ইউনিয়ন, ওয়ার্ল্ড ব্যাংকে চাকরি করার পরও সাংবাদিকতায় ফিরে আসার গল্প শেয়ার করেন।\nনবীন বরণ অনুষ্ঠানে বিশেষ অতিথি হিসেবে আরও বক্তব্য রাখেন বিশ্ববিদ্যালয়ের কলা ও সামাজিক বিজ্ঞান অনুষদের ডিন অধ্যাপক ড. গোলাম আহমেদ ফারুকী প্রমুখ। অনুষ্ঠান পরিচালনা করেন বিভাগের শিক্ষক জাকিয়া জাহান মুক্তা\nএছাড়াও নবীন বরণ অনুষ্ঠানে উপস্থিত ছিলেন জিইউবির বিভিন্ন বিভাগের চেয়ারম্যানবৃন্দ পরীক্ষা নিয়ন্ত্রক অধ্যাপক এস এম. কে নাজমুল হক, শাখা প্রধানগণ এবং বিভিন্ন অনুষদের শিক্ষক ও শিক্ষার্থীগণ। পরে একই ভেন্যুতে একটি মনোজ্ঞ সাংস্কৃতিক অনুষ্ঠান অনুষ্ঠিত হয়।


বাবার হয়ে প্রচারে মেয়ে, দিলীপ ঘোষকে বিলাসবহুল গাড়ি নিয়ে একহাত নিলেন অভিনেত্রী দেবলীনা - Bharat Barta\nHome/বিনোদন/টলিউড/বাবার হয়ে প্রচারে মেয়ে, দিলীপ ঘোষকে বিলাসবহুল গাড়ি নিয়ে একহাত নিলেন অভিনেত্রী দেবলীনা\nবাবার হয়ে প্রচারে মেয়ে, দিলীপ ঘোষকে বিলাসবহুল গাড়ি নিয়ে একহাত নিলেন অভিনেত্রী দেবলীনা\nNilanjana PandeMarch 22, 2021 , 8:08 AM\nঅভিনেত্রী দেবলীনা কুমার (Devlina kumar) টলিউড ইন্ডাস্ট্রিতে স্পষ্টকথনের জন্য বিখ্যাত। দেবলীনা সাধারণতঃ তাঁর কোনও ছবি এডিট করে সোশ্যাল মিডিয়ায় শেয়ার করেন না। কিছুদিন আগেই বলিউড দিভা মালাইকা অরোরা (Malaika arora) স্ট্রেচমার্কস সহ ছবির জন্য সোশ্যাল মিডিয়ায় ট্রোল হয়েছিলেন। সেলিব্রিটি থেকে সাধারণ মহিলা নির্বিশেষে প্রায় সবার খারাপ লেগেছিল এই ঘটনাটি। বিভিন্ন শারীরিক কারণে মেয়েদের শরীরে স্ট্রেচমার্কস আসে। এর মধ্যে রয়েছে মাতৃত্বকালীন পরিবর্তনও। মাতৃত্বের কারণে সন্তানের জন্মের পর মহিলাদের শরীরে স্ট্রেচমার্কস আসে। দেবলীনাও একরকম প্রতিবাদ করেছিলেন স্ট্রেচমার্কস সহ নিজের কিছু ছবি ইন্সটাগ্রামে শেয়ার করে। তাঁর ছবিগুলিতে দেবলীনার বেলি-র অংশে রয়েছে প্রচুর স্ট্রেচমার্কস। একসময় দেবলীনা যথেষ্ট মোটা ছিলেন। কড়া ডায়েট ও এক্সারসাইজের ফলে শেপে এসেছেন দেবলীনা। কিন্তু তাঁর অতীতের স্থূলতা তাঁর শরীরে রেখে গেছে স্বাক্ষর। ফলে তাঁর বেলি-র অংশে রয়ে গিয়েছে স্ট্রেচমার্কস। ছবিগুলি শেয়ার করে ক্যাপশন দিয়ে দেবলীনা লিখেছেন, এগুলি তাঁর পরিবর্তনের প্রমাণ। দেবলীনার ছবিগুলি নেটদুনিয়ায় ভাইরাল হয়েছে।\nসম্প্রতি দেবলীনা তাঁর বাবা দেবাশিস কুমার (Debashish kumar)-এর হয়ে প্রচার শুরু করেছেন। বিধানসভা নির্বাচনে রাসবিহারী কেন্দ্র থেকে তৃণমূলের প্রার্থী হয়েছেন দেবাশিস কুমার। এদিন বাবার হয়ে প্রচার করতে গিয়ে বিজেপির রাজ্য সভাপতি দিলীপ ঘোষ (Dilip Ghosh)-কে বিদ্রুপ করে দেবলীনা বলেছেন, বাংলার মেয়ে মমতা বন্দ্যোপাধ্যায় (Mamata Banerjee) আগে পায়ে হেঁটে ঘুরতেন। কিন্তু আহত হওয়ার পর তিনি এখন হুইলচেয়ারে ঘোরেন। অথচ দিলীপ ঘোষদের মত নেতারা বিলাসবহুল ভ‍্যানিটি ভ‍্যান ছাড়া চলতে পারেন না। দেবলীনার মন্তব্য নেটদুনিয়ায় ভাইরাল হয়েছে। এর পাশাপাশি মনে পড়ে যায় বছর কয়েক আগের ঘটনা যখন রূপা গাঙ্গুলী (Rupa Ganguly) বিজেপির হয়ে পদযাত্রায় বেরিয়েছিলেন। তাঁর সঙ্গেও ছিল ভ‍্যানিটি ভ‍্যান। সেই সময় কিন্তু এই দিলীপ ঘোষ-রাই রূপাকে কটাক্ষ করে বলেছিলেন, অন্যান্য মহিলা নেত্রীরা যদি পায়ে হেঁটে পদযাত্রা করতে পারেন, তাহলে রূপা কেন ভ‍্যানিটি ভ‍্যান ব্যবহার করবেন! তাহলে কয়েক বছরের মধ্যেই দিলীপ ঘোষের ক্ষেত্রে চিত্রটা বদলে গেল কেন? কি জানি! দিলীপ ঘোষ হয়তো নিজেকে শ্রীরামচন্দ্র এবং ভ‍্যানিটি ভ‍্যানকে রথ ভাবছেন। তাঁকে বললে তাঁর রেডি উত্তর মুখে বসানোই আছে “পার্টি দিচ্ছে”। যাই হোক2রা মে দিলীপ ঘোষের ভ‍্যানিটি ভ‍্যানের চাকাগুলি ঠিক থাকে কিনা দেখা যাক। তবে এটা অনস্বীকার্য, ‘‘খেলা হবে’’ নয়, এবার বলতেই হবে “খেলা দারুণ জমেছে”।\nগত9ই ডিসেম্বর বিবাহ বন্ধনে আবদ্ধ হয়েছেন মহানায়ক উত্তম কুমার(uttam kumar)- এর পৌত্র ও অভিনেতা গৌরব চট্টোপাধ্যায় (gaurav chatterjee)ও অভিনেত্রী দেবলীনা কুমার। বৈদিক নিয়মে ঘরোয়া অনুষ্ঠানের মাধ্যমে সাত পাকে বাঁধা পড়লেন দুজনে। তবে দেবলীনার কন্যা সম্প্রদান হয়নি কারণ দেবলীনা মনে করেন কন্যাসন্তান কোনো দানসামগ্রী নয়। 8 ই ডিসেম্বর দেবলীনা ও গৌরবের সঙ্গীত অনুষ্ঠান হয়েছে ক্যালকাটা বোটিং ক্লাবে। হাল্কা সবুজ লেহেঙ্গায় দেবলীনা ও সাদা ইন্দোওয়েষ্টার্ন সাজে গৌরব কখনও বলিউডের হিন্দি গান ‘আঁখ মারে’, কখনও মহানায়কের সিনেমার গান ‘ঘুম ঘুম চাঁদ’-এ ডান্স পারফরম্যান্স করেছেন। বিয়ের পরে বৌভাতের দিন লাল রঙের বেনারসি শাড়ি ও ফুলের সাজে দেবলীনাকে অনন্যা লাগছিল। দেবলীনার সঙ্গে মানানসই করে গৌরব পরেছিলেন লাল রঙের পাঞ্জাবি। তাঁদের এই ছবিটি সোশ্যাল মিডিয়ায় যথেষ্ট ভাইরাল হয়েছে। নেটিজেনরা দেবলীনা ও গৌরবকে আগামী জীবনের শুভেচ্ছা জানিয়েছেন।\nActress devlina kumar controversial opinion Dilip Ghosh Tmc candidate Debashish kumar's daughter vanity van


২৬ নভেম্বর ২০১৯, ২০:৫৬\nআপডেট : ২৬ নভেম্বর ২০১৯, ২১:৫৬\nব্রাহ্মণবাড়িয়ার নবীনগর বিএনপি’র এক নেতা নিজ দলের ২২ নেতাকর্মীর বিরুদ্ধে সরকার দলীয় সাংসদের কাছে অভিযোগ দিয়েছে। এ ঘটনায় তার নিজ দল বিএনপি ও সাধারণ মানুষের মধ্যে ব্যাপক আলোচনার কেন্দ্রবিন্দুতে পরিণত হয়েছে।\nঅভিযোগ দেয়া সেই বিএনপি নেতার নাম আনিছুর রহমান মঞ্জু। তিনি ব্রাহ্মণবাড়িয়ার নবীনগর বিএনপি’র সাধারণ সম্পাদকের দায়িত্বে আছেন। এদিকে সরকার দলীয় সাংসদের কাছে নিজ নেতাকর্মীদের বিরুদ্ধে নালিশের ব্যাপারে জেলা বিএনপি’র নেতারা জানিয়েছেন, তারা আলোচনা করে সিদ্ধান্ত নেবেন।\nস্থানীয়দের সঙ্গে কথা বলে জানা গেছে, গেল রোববার (২৪ নভেম্বর) দুপুরে নবীনগর মহিলা কলেজে স্থানীয় সংসদ সদস্য এবাদুল করিম বুলবুলের একটি অনুষ্ঠান চলছিল। এসময় বিএনপি নেতা মঞ্জু কয়েকজন নেতাকর্মী নিয়ে হাজির হন। এবং তিনি এমপি’র কাছে স্মারকলিপি পেশ করেন। এতে তিনি নিজ গ্রামে শান্তিপূর্ণ পরিবেশ বজায় রাখতে অনুরোধ করেন।\nবিএনপি নেতা মঞ্জু পৌরসভা নির্বাচনে দলের মনোনয়ন নিয়ে কথা বলেন। পরে সরকার দলীয় সাংসদ এবাদুল করিম বুলবুল বলেন, সন্ত্রাসী যেই হোক, যতো বড়ই হোক; আমি যতদিন আছি ততদিন কোনও কম্প্রোমাইজ করবো না।\nএদিকে জানা যায়, গত ৭ই নভেম্বর বিএনপি’র এই নেতার ওপর হামলা করে পৌর নির্বাচনের আগে দল থেকে পদত্যাগকারী ছাত্রদল ও বিএনপি’র কয়েকজন নেতাকর্মী। অভিযোগ ওঠে, এর নেতৃত্ব দেন উপজেলা ছাত্রদলের পদত্যাগী সাধারণ সম্পাদক হযরত আলী ও পৌর ছাত্রদলের পদত্যাগী সভাপতি আশরাফুল ইসলাম রুবেল।\nএ ঘটনার ৪ দিন পর ১১ই নভেম্বর নবীনগর পৌরসভার সাবেক মেয়র ও উপজেলা বিএনপির পদত্যাগী সহ-সভাপতি মো. মাঈন উদ্দিনসহ ২২ জন নেতাকর্মীর বিরুদ্ধে অতিরিক্ত চিফ জুডিসিয়াল ম্যাজিস্ট্রেট আদালতে দ্রুত বিচার আইনে মামলা দায়ের করেন মঞ্জু।\nগত ১৪ই অক্টোবর অনুষ্ঠিত পৌরসভা নির্বাচনে দলের বর্তমান মেয়র মাঈন উদ্দিনকে বাদ দিয়ে মনোনয়ন দেয়া হয় পৌর বিএনপি’র সাধারণ সম্পাদক শাহাবুদ্দিনকে। এতে ক্ষুব্ধ হয়ে বিএনপি, যুব দল ও ছাত্রদলের ২৭ নেতাকর্মী পদত্যাগ করে। এবং তারা সাবেক মেয়র মো. মাঈন উদ্দিনকে মনোনয়ন বঞ্চিত করার জন্যে মঞ্জুকে দায়ী করেন। ফলে বিএনপি’র নিশ্চিত জয় হাতছাড়া হয় বলে অভিযোগ উঠে।\nএদিকে বিএনপি’র এই নেতার বিরুদ্ধে ইউপি নির্বাচনে মনোনয়ন বিক্রির ১ লাখ টাকার হিসেব দিতে না পারা ও কমিটি গঠনে বাণিজ্যের অভিযোগ তোলে পদত্যাগী নেতাকর্মীরা। এছাড়াও মঞ্জু’র বিরুদ্ধে প্রবাসীদের নিয়ে গঠিত অনলাইন যুব দলের সদস্যদের কাছ থেকেও অর্থ সংগ্রহের অভিযোগ করেন তারা।\nতবে বিএনপি নেতা আনিছুর রহমান মঞ্জু এসব অভিযোগ অস্বীকার করেন। তিনি বলেন, এটা কোনও আলোচনার বিষয়ই নয়। দলের পদত্যাগকারীরা আমার ওপর হামলা করেছে। এর প্রতিবাদে আমার গ্রামে সভা হয়। তারা সিদ্ধান্ত নিয়ে এমপি’র কাছে গিয়েছেন। এটা দলের কোনও ব্যাপার নয়। মনোনয়ন ও কমিটি নিয়ে বাণিজ্যের অভিযোগ তার বিরুদ্ধে অপপ্রচার বলেও জানান তিনি।\nতবে মঞ্জুর এমপি’র দ্বারস্থ হওয়ার বিষয়ে জেলা বিএনপি’র সাধারণ সম্পাদক জহিরুল হক খোকন বলেছেন, বর্তমানে প্রেক্ষাপটে তার যাওয়াটা ঠিক হয়নি। তিনি মঞ্জুকে ইমোশনাল মানুষ উল্লেখ করে আরও বলেন, তার মাথায় যেটা ঢুকে সেটাই করে।\nজেলা বিএনপি’র সভাপতি হাফিজুর রহমান মোল্লা কচি বলেন, জেলা বিএনপি থাকতে কেন সে আওয়ামী লীগ এমপি’র কাছে গেল। সেটি তার কাছে আমরা জিজ্ঞেস করেছি। আমরা দেখবো ব্যাপারটা।


নজর এখন বাংলায় ? বাঙালিদের আহ্বাণ জানিয়ে ২.৪৫ মিনিটের অডিও বার্তা প্রকাশ করল আইএসআইএস | ISIS uploads 2:45 minute audio clip for Bengalis - Bengali Oneindia\nনজর এখন বাংলায় ? বাঙালিদের আহ্বাণ জানিয়ে ২.৪৫ মিনিটের অডিও বার্তা প্রকাশ করল আইএসআইএস\n| Published: November 18 2015, 11:02 [IST]\nনয়াদিল্লি, ১৮ নভেম্বর : সন্ত্রাসবাদী গোষ্ঠী আইএসআইএস-এর মিডিয়া মঞ্চ আল হায়াতের নজর এবার বাংলার দিকে। সম্প্রতি তারা একটি ২ মিনিট ৪৫ সেকেন্ডের একটি অডিও বার্তা প্রকাশ করল। আর এই অডিও বার্তার জেরে উদ্বেদে ঘুম ছুটেছে গোয়েন্দা আধিকারিকদের।\nবার্তাটি বাংলায় দেওয়া হয়েছে, যার শিরোনাম 'খলিফারাজ আবার ফিরে এসেছে'। এই অডিও বার্তার মাধ্যমে তরুণ সমাজকে আইএসআইএস-এ যোগ দেওয়ার আহ্বাণ জানানো হয়েছে।\nগোয়েন্দা আধিকারিকরা তৎক্ষণাৎই বাংলাদেশে এই বার্তার উৎপত্তি কোথায় তা শনাক্ত করতে পেরেছে। বার্তাটি বাংলাদেশ থেকে আইএসআইএস-এর এক সদস্য প্রকাশ করেছে। গোয়েন্দা আধিকারিকদের একজন এই তথ্য ওয়ানইন্ডিয়া-কে জানিয়েছে।\nআইএসআইএস-এর টার্গেট বাংলায় নিজেদের লোক নিয়োগ করা\nযে অডিও বার্তাটি নিয়ে হইচই পরেছে তা সাকুল্যে ২ মিনিট ৪৫ মিনিটের। এই বার্তায় বাংলা ভাষায় বাংলার তরুণদের আইএসআইএস সংগঠনে যোগ দেওয়ার আহ্বাণ জানানো হয়েছে। এও বলা হয়েছে, খলিফারাজ ফিরে এসেছে, আর এই সংগঠনকে আরও শক্তিশালী করতে তরুণদের এগিয়ে আসতে হবে।\nএক গোয়েন্দা আধিকারিক জানিয়েছেন , "তদন্তে একটি বিষয় স্পষ্ট যে, বার্তাটি বাংলাদেশ থেকেই এসেছে। বাংলাদেশে আইএসআইএস গোষ্ঠীর এক সদস্যই এই বার্তাটি পোস্ট করেছেন। যদিও সংগঠনটির কাছে এই অডিও বার্তাটির নির্ধারিত শ্রোতা কারা তা এখনও স্পষ্ট নয়। এই বার্তাটি শুধু মাত্রে বাংলাদেশের মানুষ না পশ্চিমবঙ্গের মানুষ, নাকি গোটা বিশ্বের সমস্ত বাঙালিদের উদ্দেশে বলা হয়েছে তা এখনও স্পষ্ট নয়।"\nওই গোয়েন্দা আধিকারিক এও জানিয়েছেন, "যদিও আমরা এই বিষয়টি এখন কড়া নজরদারির মধ্যে রেখেছি, কারণ একটি বিষয় নিশ্চিত যে আইএসআইএস পরিকল্পনা পৃষ্ঠপোষকতার অপারেশন এখন বাংলাদেশ থেকে চালাচ্ছে।"\nসম্প্রতি আনসারুল্লাহ বাংলা টিম (এবিটি) নামের একটি দল বাংলাদেশের ব্লগারদের খুন করার দায় স্বীকার করেছে। এই সংগঠন আল-কায়েদার জোটসঙ্গী।\nযদিও এবিটি ও আইএসআইএস একসঙ্গে কাজ করে না। তবুও তাদের কাজের ধরণ এবং লক্ষ্য একই, স্বাধীন ইসলাম রাষ্ট্র গড়ে তোলা। তবে আইএসআইএস এখনও পর্যন্ত বাংলাদেশে বড়সড় হামলার ক্ষেত্রে সেভাবে সাফল্য পায়ি।\nযদিও গোয়েন্দাদের কথায় আইএসআইএস-এর মতো সংগঠন আগেও বহু চেষ্টা চালিয়েছে বাংলাদেশে তাদের ভিত শক্ত করার। যদিও বারবার তাদের পরিকল্পনা বিফলে গিয়েছে।\nRead in English: ISIS uploads audio clip for Bengalis\nisis bengali terrorism terror attack terrorists bangladesh আইএসআইএস বাঙালি সন্ত্রাসবাদ জঙ্গি হানা সন্ত্রাসবাদী বাংলাদেশ\nISIS uploads 2:45 minute audio clip for Bengalis\nStory first published: Wednesday, November 18, 2015, 11:02 [IST]


এক নেতা এক পদ কার্যকরে কঠোর বিএনপি, একটি পদ রেখে বাকিগুলো ছাড়তে চিঠি দেওয়া হবে – Voice Of Bangladesh\nনিউজ ডেস্কঃ দলীয় গঠনতন্ত্র অনুযায়ী ‘এক নেতা এক পদ’ কার্যকরে আবারও কঠোর অবস্থানে বিএনপি। শনিবার স্থায়ী কমিটির বৈঠকে এই বিশেষ বিধান কার্যকরের নীতিগত সিদ্ধান্ত নিয়েছে দলটি। একাধিক পদধারী নেতাদের তালিকা করা হচ্ছে।\nএকটি পদ রেখে বাকিগুলো ছেড়ে দিতে শিগগিরই তাদের চিঠি দেওয়া হবে। এ নিয়ে দলের ভারপ্রাপ্ত চেয়ারম্যানের নির্দেশে কয়েকজন কেন্দ্রীয় নেতা কাজ শুরু করেছেন। দলীয় সূত্রে জানা যায় এসব তথ্য।\n২০১৬ সালের ১৯ মার্চ অনুষ্ঠিত কাউন্সিলে বিএনপির গঠনতন্ত্রের ১৫ ধারার বিশেষ বিধান ‘এক নেতা এক পদ’ যুক্ত করা হয়। গঠনতন্ত্রের ১৫-এর ‘ক’ ও ‘খ’ উপধারা অনুযায়ী, কোনো ব্যক্তি একই সঙ্গে দলের কোনো পর্যায়ের কমিটির শীর্ষ দুই পদে থাকতে পারবেন না।\nস্থায়ী কমিটি বা চেয়ারপারসনের উপদেষ্টা কাউন্সিলের কোনো সদস্য, জাতীয় নির্বাহী কমিটি এবং অঙ্গ-সহযোগী সংগঠনের সভাপতি বা সাধারণ সম্পাদক অন্য কোনো পদে থাকতে পারবেন না। তবে অনিবার্য কারণে দলের চেয়ারম্যান সাময়িকভাবে ব্যতিক্রম অনুমোদন করতে পারবেন।\nবিএনপির কেন্দ্রীয় দপ্তরের দায়িত্বপ্রাপ্ত সৈয়দ এমরান সালেহ প্রিন্স যুগান্তরকে বলেন, ভারপ্রাপ্ত চেয়ারম্যানের সিদ্ধান্ত এখন থেকে একজন নেতা একাধিক পদে থাকতে পারবেন না। এটি কার্যকর হচ্ছে। ইতোমধ্যে একাধিক পদধারী নেতাকে মৌখিকভাবে বিষয়টি জানানো হয়েছে।\nদলীয় সূত্র জানায়, গঠনতন্ত্র মেনে সর্বশেষ কৃষক দলের সাধারণ সম্পাদক শহিদুল ইসলাম বাবুল বিএনপির কেন্দ্রীয় সহ-সাংগঠনিক সম্পাদকের পদ থেকে পদত্যাগ করেছেন। এর আগে মহানগরের আহ্বায়ক কমিটি ঘোষণার একদিন পরই ঢাকা মহানগর উত্তরের সদস্য সচিব আমিনুল হক ও দক্ষিণের সদস্য সচিব রফিকুল আলম মজনু তাদের আগের পদ থেকে সরে দাঁড়ান।\nআমিনুল ছিলেন বিএনপির কেন্দ্রীয় ক্রীড়া সম্পাদক এবং মজনু ছিলেন যুবদল দক্ষিণের সভাপতি। তারেক রহমানের নির্দেশে তারা পদত্যাগ করেন। তবে মহানগর উত্তরের আহ্বায়ক আমানউল্লাহ আমান ও দক্ষিণের আহ্বায়ক আব্দুস সালাম উভয়েই দলের চেয়ারপারসনের উপদেষ্টা। গঠনতন্ত্র অনুযায়ী তাদেরও পদত্যাগ করার কথা। তাদের মতো আরও কয়েকজন উপদেষ্টা আছেন। তারা আবার জেলা কমিটির শীর্ষ পদে আছেন। কিন্তু এ নিয়ে দলের মধ্যে ভিন্ন ভিন্ন ব্যাখ্যা পাওয়া গেছে। এমরান সালেহ প্রিন্স বলেন, চেয়ারপারসনের উপদেষ্টা নির্বাহী কমিটির কোনো পদ নয়। সেজন্য উপদেষ্টা পদ থেকে পদত্যাগ করতে হবে না।\nএছাড়াও গঠনতন্ত্র মেনে মহাসচিব হওয়ার পর মির্জা ফখরুল ইসলাম আলমগীর কৃষক দল ও ঠাকুরগাঁও জেলা বিএনপির পদ ছেড়ে দেন। কেন্দ্রীয় ভাইস চেয়ারম্যান পদ রেখে নোয়াখালী জেলা সভাপতির পদ ছেড়ে দেন মো. শাহজাহান। যুগ্ম মহাসচিব অ্যাডভোকেট সৈয়দ মোয়াজ্জেম হোসেন আলাল ছেড়ে দেন যুবদলের সভাপতি পদ। সাংগঠনিক সম্পাদক পদ ছেড়ে চট্টগ্রাম মহানগর সভাপতি হন (বর্তমান আহ্বায়ক) ডা. শাহাদাত হোসেন।\nএরকম আরও কয়েকজন নেতা নিজ থেকেই একাধিক পদ ছেড়ে দেন। তবে কেন্দ্রীয় যুগ্ম মহাসচিব খায়রুল কবির খোকন, মজিবুর রহমান সরোয়ার, সাংগঠনিক সম্পাদক ফজলুল হক মিলন, আসাদুল হাবিব দুলু, নজরুল ইসলাম মঞ্জু মহানগর ও জেলার শীর্ষ পদে এখনো আছেন। এছাড়া কেন্দ্রীয় নেতাদের মধ্যে আরও বেশ কয়েকজন নেতা একাধিক পদে রয়েছেন। এসব নেতা বারবার এক পদ রেখে অন্য পদগুলো ছেড়ে দিতে নির্দেশ দেওয়ার পরও তা মানেননি।\nবিএনপির স্থায়ী কমিটির সদস্য গয়েশ্বর চন্দ্র রায় বলেন, নেতৃত্বের বিকাশ ঘটাতে দলীয় গঠনতন্ত্রের বিশেষ বিধান এক নেতার এক পদ যুক্ত করা হয়। এতে আরও যোগ্যরা যোগ্য জায়গায় স্থান পাবেন, দল উপকৃত হবে। ভারপ্রাপ্ত চেয়ারম্যান তারেক রহমানের চিন্তাভাবনা দলকে এগিয়ে নেওয়ার। সেভাবেই পদক্ষেপ নেওয়া হচ্ছে।\nবিএনপির যুগ্ম মহাসচিব অ্যাডভোকেট সৈয়দ মোয়াজ্জেম হোসেন আলাল বলেন, যেসব নেতা দলের একাধিক গুরুত্বপূর্ণ পদে আছেন, তাদের উচিত একটি রেখে বাকিগুলো ছেড়ে দেওয়া। এতে দল আরও বেশি গতিশীল হবে, শক্তিশালী হবে।\nসূত্র জানায়, এর আগেও একবার এই বিশেষ বিধান কার্যকরের উদ্যোগ নেওয়া হয়। তখন একাধিক পদধারী ৪১ নেতার তালিকা হয়। তাদের একটি পদ রেখে বাকিগুলো ছেড়ে দেওয়ার কথা লিখিতভাবে বলা হয়েছিল। বেশ কয়েকজন সেই নির্দেশনা মেনেছিলেন।\nবিএনপির এক ভাইস চেয়ারম্যান জানান, চেয়ারপারসন কারাগারে যাওয়ার আগে ৩০ জনের মতো নেতা এক পদ রেখে বাকি পদ থেকে পদত্যাগপত্র দিয়েছিলেন কেন্দ্রীয় দপ্তরে। পরে তাদের ব্যাপারে কী সিদ্ধান্ত নেওয়া হয়েছিল, তা তিনি জানেন না। তবে দলের নয়াপল্টনের দপ্তর সূত্রে জানা যায়, পদত্যাগপত্র জমা পড়া ওইসব পদে অন্য কাউকে নিয়োগ না দেওয়ায় পদত্যাগীরা এখনো সেই পদগুলো ব্যবহার করছেন। এতে এক ধরনের বিভ্রান্ত তৈরি হয়েছে।\nবিএনপির একাধিক কেন্দ্রীয় নেতা জানান, ‘এক নেতা এক পদ’ বাস্তবায়নের ক্ষেত্রে কিছু অসংগতিও রয়েছে। সম্প্রতি চেয়ারপারসনের উপদেষ্টা হেলালুজ্জামান তালুকদার লালুকে কৃষক দলের কেন্দ্রীয় কমিটিতে সিনিয়র সহসভাপতি ও কেন্দ্রীয় পল্লী উন্নয়নবিষয়ক সম্পাদক অ্যাডভোকেট গৌতম চক্রবর্তীকে সহসভাপতি করা হয়েছে। অথচ কৃষক দলের এই কমিটির সভাপতি যাকে করা হয়েছে তিনি তাদের চেয়ে অনেক জুনিয়র।\nবিএনপির কেন্দ্রীয় নেতা হয়ে একজন জুনিয়রের নিচে পদ দেওয়ার বিষয়টি নিয়েও বিএনপিতে আলোচনা হচ্ছে। আবার খান রবিউল আলম রবি কেন্দ্রীয় নির্বাহী কমিটির সদস্য হওয়ায় তাকে ঢাকা মহানগরের কমিটিতে রাখা হয়নি। অথচ ঢাকা মহানগর উত্তর ও দক্ষিণের কমিটিতে বেশ কয়েকজন নেতা আছেন যারা নির্বাহী কমিটিরও সদস্য। আবার আগস্টে মুন্সীগঞ্জ জেলা বিএনপির কমিটি ঘোষণা করা হয়। এতে সদস্য সচিব করা হয়েছে কামরুজ্জামান রতনকে। অথচ তিনি দলের কেন্দ্রীয় সমাজকল্যাণবিষয়ক সম্পাদকও।


india lost to zimbabwe by2runs in 1st t20\nটি-টোয়েন্টিতে লজ্জার হার ধোনিবাহিনীর\nPublished by: Sangbad Pratidin Digital | Posted: June 18, 2016 9:19 pm| Updated: June 18, 2016 9:36 pm\nজিম্বাবোয়ে – ১৭০/৬\nভারত – ১৬৮/৬\n২ রানে জয়ী জিম্বাবোয়ে\nসংবাদ প্রতিদিন ডিজিটাল ডেস্ক: সেরা ম্যাচ ফিনিশার হিসেবেই পরিচিত তিনি৷ তাবড় তাবড় দলের বিরুদ্ধে চূড়ান্ত উত্তেজনার মুহূর্তেও বাউন্ডারি-ওভার বাউন্ডারি হাঁকিয়ে ম্যাচ বের করেছেন৷ একবার নয়, এমন ঘটনা বহুবারই ঘটেছে৷ কিন্তু শনিবার তা হল না৷ জিম্বাবোয়ের বিরুদ্ধে শেষ বলে একটা চার এল না মহেন্দ্র সিং ধোনির ব্যাট থেকে৷ ফলস্বরূপ, প্রথম টি-টোয়েন্টিতে ২ রানে হারল টিম ইন্ডিয়া৷\nচলতি জিম্বাবোয়ে সফরে ওয়ানডে সিরিজে একটিও ম্যাচে ব্যাট করতে হয়নি ধোনিকে৷ এদিনই প্রথম ব্যাট হাতে মাঠে নামেন৷ ১৯ রানে অপরাজিত থাকলেও দলকে জেতাতে ব্যর্থ ক্যাপ্টেন কুল৷ এশিয়া কাপ চ্যাম্পিয়নদের হারতে হল জিম্বাবোয়ের কাছে৷ তাও আবার টি-টোয়েন্টিতে৷ এর চেয়ে লজ্জার আর কী-ই বা হতে পারে!\nব্রাউনওয়াশ হওয়ার হতাশা যেন মন থেকে মুছে ফেলতে পারেনি জিম্বাবোয়ে৷ তাই নয়া উদ্যমে লড়াইয়ে নেমেছিলেন চিবাবারা৷ ব্যাটসম্যানরা যেমন লম্বা রানের ইনিংস খেললেন, তেমনই বল হাতেও সফল মুজারাবানি (২), চিবাবারা (২)৷ অন্যদিকে ভারতীয়দের পারফরম্যান্স তেমনভাবে নজর কাড়ল না৷ অতিরিক্ত আত্মবিশ্বাসই কী বাধা হয়ে দাঁড়াল? যদি তাই হয় তাহলে সিরিজ হাতছাড়া হওয়ার আগেই নতুন করে স্ট্র্যাটেজি কষতে হবে ধোনিকে৷\nওয়ানডেতে নজির গড়া লোকেশ রাহুল (০) এদিন রানই করতে পারলেন না৷ মনীশ পাণ্ডে (৪৮) ও মনদীপ সিংই (৩১) দলকে এগিয়ে নিয়ে গেলেন৷ শেষ ওভারে অক্ষর প্যাটেল আউট হওয়াটাই টার্নিং পয়েন্ট হয়ে দাঁড়ায়৷ ঋষি ধাওয়ান নেমে তিনটি বল নষ্ট করেন৷ ১ বলে বাকি তখন ৪ রান৷ ধোনি স্ট্রাইক পেতে ভারতীয় সমর্থকরা খানিকটা স্বস্তির নিঃশ্বাস ফেলেছিলেন ঠিকই, কিন্তু তা বেশিক্ষণ টিকল না৷ সেরা ফিনিশারের ইনিংসটা এবার সেরা হল না৷


রোগীর সুস্থতায় শরীরে হাত বুলিয়ে যে দোয়া পড়তেন বিশ্বনবি (সাঃ)\nচারদিকে ডেঙ্গুসহ নানা রোগে ভুগছে মানুষ। বর্তমানে ডেঙ্গ জ্বরের প্রভাব মারাত্মক আকার ধারণ করেছে। রাসুলুল্লাহ সাল্লাল্লাহু আলাইহি ওয়া সাল্লাম পোকা-মাকড়ের আক্রমণ থেকে বাঁচতে দোয়া শিখিয়েছেন। আবার যারা অসুস্থ হয়ে যেতেন তাদের পাশে গিয়ে দোয়া করতেন। তাদের সুস্থতায় তাদের গায়ে (শরীরে) হাত বুলিয়ে দোয়া করতেন। যাতে অসুস্থ ব্যক্তি আরোগ্য লাভ করে। হাদিসে এসেছে-\nহজরত আয়েশা রাদিয়াল্লাহু আনহা বলেন, আমাদের মধ্যে কেউ যখন অসুস্থ হয়ে যেত, তখন রাসুলুল্লাহ সাল্লাল্লাহু আলাইহি ওয়া সাল্লাম অসুস্থ ব্যক্তির গায়ে (শরীরে) তাঁর ডান হাত বুলাতেন এবং বলতেন- উচ্চারণ : আজহিবিল বাসা রাব্বাননাসি- ওয়াশফি আংতাশ শাফি লা শিফাআ ইল্লা শিফাউকা- শিফাআন লা ইউগাদিরু সাক্বামা।’ অর্থ : হে মানুষের প্রতিপালক! এ রোগ দূর করে দিন এবং আরোগ্য দান করুন। আপনিই আরোগ্য দানকারী।\nআপনার আরোগ্য ব্যতীত কোনো আরোগ্য নেই। এমন আরোগ্য, যা বাকি রাখে না কোনো রোগ।’ (বুখারি, মিশকাত) সুতরাং ডেঙ্গুসহ সব রোগের বেলায় প্রিয় নবি সাল্লাল্লাহু আলাইহি ওয়া সাল্লামের এ আমলটি করা যেতে পারে। আশা করা যায়, আল্লাহ তাআলা সব রোগ থেকে মানুষকে মুক্তি দান করবেন। বিশেষ করে ডেঙ্গু মশাসহ পোকা-মাকড়ের আক্রমণ থেকে হেফাজতে প্রিয় নবি সাল্লাল্লাহু আলাইহি ওয়া সাল্লামের এ আমলটিও করা আবশ্যক।\nরাসুলুল্লাহ সাল্লাল্লাহু আলাইহি ওয়া সাল্লাম শেখানো দোয়াটি হলো- উচ্চারণ : আউজু বিকালিমাতিল্লাহিত তাম্মাতি মিং শাররি মা খালাক্বা। অর্থ : আমি আল্লাহর সব পূর্ণ কালেমাসমূহের উসিলায়, তাঁর সৃষ্ট সব (বিষাক্ত) প্রাণীর অনিষ্টতা থেকে আমি আশ্রয় প্রার্থনা করছি। আল্লাহ তাআলা মুসলিম উম্মাহকে প্রিয় নবির প্রিয় আমল ও দোয়াগুলো যথাযথ আদায় করার মাধ্যমে অসুস্থতা থেকে সুস্থতা লাভের তাওফিক দান করুন। আমিন।\nশরীর সুস্থ রাখতে যে দোয়া পড়তেন বিশ্বনবি…. রাসুলুল্লাহ সাল্লাল্লাহু আলাইহি ওয়া সাল্লাম শরীরের সাদকাহ আদায়ের কথা বলেছেন। মানবদেহে অনেক জোড়া রয়েছে, প্রতিটি জোড়ার হক আদায় করার কথাও বলেছেন তিনি। শরীরের এ সাদকাহ বা জোড়ার হক আদায়ে প্রতিদিন সালাতুজ জোহা বা চাশতের নামাজ পড়তে বলেছেন। যারা চাশতের ২ কিংবা ৪ রাকাআত নামাজ পড়বে, ওই ব্যক্তি শরীরের সাদকাহ বা জোড়ার হক আদায় হয়ে যাবে।\nআবার ভালো কাজ ও ভালো আচরণেও শরীরের হক আদায় হয় বলেছেন বিশ্বনবি। বিশ্বনবি সাল্লাল্লাহু আলাইহি ওয়া সাল্লাম মানুষকে শরীরকে সুস্থ রাখতে সকাল সন্ধ্যা দোয়ার আমল করতে বলেছেন। বিশ্বনবি সাল্লাল্লাহু আলাইহি ওয়া সাল্লাম সকাল-সন্ধ্যায় ৩ বার নিজের শরীর মোবারককে সুস্থ রাখতে এ দোয়া পড়তেন- উচ্চারণ : ‘আল্লাহুম্মা আফেনি ফি বাদানি, আল্লাহুম্মা আফেনি ফি সাময়ি, আল্লাহুম্মা আফেনি বি বাসারি; লা ইলাহা ইল্লা আন্তা।’\nঅর্থ : ‘হে আল্লাহ! আমার দেহ সুস্থ রাখুন। হে আল্লাহ! আমাকে সুস্থ রাখুন আমার শ্রবণ ইন্দ্রিয়ে। হে আল্লাহ! আমাকে সুস্থ রাখুন আমার দৃষ্টিশক্তিতে। আপনি ছাড়া কোনো ইলাহ নাই।’ মুমিন মুসলমানের উচিত, প্রিয় নবি সাল্লাল্লাহু আলাইহি ওয়া সাল্লামের পড়া দোয়ায় নিজেদের শারীরিক সুস্থতার জন্য সকাল-সন্ধ্যায় তথা ফজর ও মাগরিবের নামাজের পর বেশি বেশি এ দোয়া করা। আল্লাহ তাআলা মুসলিম উম্মাহকে শরীর সুস্থ রাখতে বিশ্বনবির শেখানো এ দোয়া বেশি বেশি পড়ার তাওফিক দান করুন। আমিন।


মুখে ব্লিচ করলে কি ত্বকের ক্ষতি হয়?\non August 30, 2015 in স্বাস্থ্য.\nকোন কোন খাবার ত্বকের জন্য ক্ষতিকর?\non August 12, 2015 in স্বাস্থ্য.\nশুষ্ক ত্বকের পরিচর্যা কীভাবে করা উচিত?


যুক্তরাষ্ট্রের ন্যাশনাল ইন্সটিটিউট অব এলার্জি এন্ড ইনফেকশাস ডিজিজের প্রধান ড. এন্থনী ফাউসি বলেন, করোনার চলমান ঢেউ থামাতে প্রয়োজনে মাস্ক ব্যবহারের জন্য রাষ্ট্রীয় আদেশপত্র ঘোষণা করা উচিত।\nশুক্রবার (২৩ অক্টোবর) যুক্তরাষ্ট্রে নতুন করে আবার করোনা সংক্রমণের রেকর্ড হওয়ায় জরুরিভিত্তিতে রাষ্ট্রীয় ক্ষমতাবলে মাস্ক বাধ্যতামূলক করার আদেশপত্র জারির আহবান জানান ফাউসি।\nএর আগে ১৫ সেপ্টেম্বর ভেরমোন্ট গভর্নর ফিল স্কটের সাথে এক কনফারেন্সে আলাপকালে ড. এন্থনী ফাউসি বলেছিলেন, মাস্ক ব্যবহারের জন্য রাষ্ট্রীয় আইনের কোনো প্রয়োজন নেই। কিন্তু এর এক মাস পরেই মাস্ক ব্যবহারের ক্ষেত্রে রাষ্ট্রীয় আইন জারির প্রয়োজন অনুভব করছেন ড. এন্থনী ফাউসি৷\nএছাড়াও ড. এন্থনী ফাউসি বাসিন্দাদের আগামী এক মাস মাস্ক ব্যবহার করতে অনুরোধ জানিয়ে বলেন, 'আমার বিশ্বাস আমেরিকার জনগণ করোনার ব্যাপারটি আরো গুরুত্ব সহকারে নিবে। আগামী একমাস বাসিন্দাদের উচিত মাস্ক ব্যবহার করা। মাস্ক ব্যবহারের বিষয়টি যদি গুরুত্ব সহকারে নেওয়া হয়, তবে করোনার এই উপচে পড়া পরিস্থিতি কিছুটা নিয়ন্ত্রণে আনা সম্ভব হবে'।\nএর আগে ফাউসি বলেছিলেন, রাষ্ট্রীয়ভাবে মাস্ক পড়ার বাধ্যবাধকতা আইনের প্রয়োজন নেই। তবে লোকাল গভর্নমেন্ট কিংবা রাজ্য কর্তৃপক্ষ যদি মাস্ক পড়ার ব্যাপারে নিয়ম জারি করে, সেটি ঠিক আছে।\nকিন্তু এন্থনী ফাউসি এখন বলছেন, যদি প্রয়োজন হয় আইনগতভাবে মাস্ক ব্যবহার বাধ্যতামূলক করতে হবে।\nপ্রসঙ্গত, যুক্তরাষ্ট্রে ৩২টি অঙ্গরাজ্যে করোনাভাইরাসে আক্রান্তের সংখ্যা ক্রমেই বাড়ছে। এছাড়া আরো ১৭টি অঙ্গরাজ্যে করোনা পরিস্থিতি স্থিতিশীল রয়েছে৷ গত শুক্রবারে করোনাভাইরাসে আক্রান্তের সংখ্যা রেকর্ড ৮০ হাজার অতিক্রম করেছে। গড়ে মারা যাচ্ছে প্রতিদিন ৮০০ জন।\nআসন্ন শীতে করোনা পরিস্থিতি আরো খারাপ হবে সতর্ক করে ড. এন্থনী ফাউসি বলেন, বাসিন্দাদের স্বাস্থ্যবিধি সম্পর্কে আরো সতর্ক থাকতে হবে। প্রয়োজনে স্বাস্থ্যবিধি দ্বিগুণ কঠোরভাবে মেনে চলতে হবে। এছাড়াও সামাজিক দূরত্ব বজায় রাখার পাশাপাশি হ্যান্ড স্যানিটাইজার ব্যবহার করতে হবে৷


রঙিন ফানুসে উড়ে আসা নববর্ষ | blog.bdnews24.com - pioneer blog for citizen journalism in bangladesh\nমঙ্গলবার ০২ জানুয়ারী ২০১৮, ১১:৩৭ পূর্বাহ্ন\nঢাকার আকাশে আমি আগে কখনো এত ফানুস উড়তে দেখিনি। বাস্তবিক অর্থে- আমি নিজ চোখে আগে কখনো ফানুসই দেখিনি। সত্যি বলতে কী, গতকাল রাতে রঙ-বেরঙের অসংখ্য ফানুস দেখে আমার চোখ ধাঁধিয়ে গেছে। আমার আশে-পাশের বাড়ীর ছাদ্গুলো থেকেও অসংখ্য আতশবাজী, ফটকা আর ফানুস ওড়ানো হয়েছে ৩১ শে ডিসেম্বর’১৭ রাতের জিরো টাইমের পর থেকে। ঘরের জানালা দিয়ে ফানুসগুলোকে দেখেছি আর হেসেছি! মনে মনে বলেছি- যারা মানুষের আনন্দে জল ঢেলে দিতে চেয়েছিল, তাদের জন্য নববর্ষটা যেন উড়ে উড়ে রঙিন ফানুস হয়ে আসছে!\nছোটবেলা থেকে এন্ড্রু কিশোরের সেই গানটা শুনে আসছি-\nহায়রে মানুষ রঙিন ফানুস- দম ফুরালেই ঠুস!\nবাস্তবিক অর্থেই আমরা রঙিন ফানুস!\nআমাদের ঘুষ খেতে বাঁধে না! দুর্নীতি করতে বাঁধে না! টাকা পাচার করতে বাঁধে না! বড় বড় হোটেলে নিজেরা পার্টি করতে বাঁধে না! বাঁধে না মিথ্যা কথা বলতেও! অন্যের নারীর প্রতি নজর ফেলতেও আমাদের চোখ টাটায় না! এমনকি মদ, ফেন্সিডিল, ইয়াবা বিক্রিয়লন্ধ টাকা পকেটে ঢুকাতেও বাঁধে না! বাঁধে না সেসব টাকা হাত পেতে নিতেও!\nকিন্তু আমাদের চোখ টাটায়- মানুষকে ভাল কিছু করতে দেখলে, মানুষ সুন্দরভাবে নিজের মনের মত করে বাঁচতে চাইলে; পরিবার-পরিজন নিয়ে চলতে চাইলে, নিজ ধর্ম, সংস্কৃতি পালন করতে দেখলে! মানুষকে উৎসব করতে দেখলে! ‘মানুষ আনন্দে আছে’- এটা দেখলে যেন এদের গা জ্বলে!\nআমাদের আধুনিক সমাজের প্রতিনিধি বলে দাবীদার সরকার ও তাদের প্রশাসন যখন নিরপত্তার নামে মানুষকে উৎসব করতে বাঁধা দেয়, মানুষকে ঘরে আটকে ফেলতে চায়। তখন মানুষ তাদের ক্রিয়েটিভ ব্রেন কাজে লাগিয়ে ঠিকই একটা উপায় বের করে ফেলেছে! বলা হয়, প্রয়োজনই আবিস্কারের জননী! ঠিক একইভাবে এবার ঢাকায় মানুষ ফানুস, আতশবাজী নিয়ে উৎসবে মেতেছে! “নজর খারাপের” – এই মানুষগুলোর মুখের বিজয়ীর হাসি কেড়ে নিতেই যেন অন্ধকার আকাশে আলোর বর্তিকা হয়ে উড়ে চলছে শত শত ফানুস!\nসবশেষে, “খারাপ মানুষগুলোর সুমতি হোক; আর সবার জন্য শুভ হয়ে উঠুক ২০১৮ বছরটা”- এই আশায় থাকলাম!\nমঙ্গলবার ০২জানুয়ারী২০১৮, অপরাহ্ন ০১:১৫\nশুভকামনা রইল দাদা। ২০১৮।\nবুধবার ০৩জানুয়ারী২০১৮, পূর্বাহ্ন ০৯:৩২\nআপানার জন্যও শুভকামনা!\nমঙ্গলবার ০২জানুয়ারী২০১৮, অপরাহ্ন ০৩:৫৯\nমঙ্গলবার ০২জানুয়ারী২০১৮, অপরাহ্ন ০৪:০২\nসুন্দর লিখেছেন দাদা!\nবুধবার ০৩জানুয়ারী২০১৮, পূর্বাহ্ন ০৯:৩৩\nবুধবার ০৩জানুয়ারী২০১৮, পূর্বাহ্ন ০২:৫৫\nশ্রদ্ধেয় সুকান্ত দাদা। দিন যাচ্ছে, রঙ বাড়ছে। সামনে আরও রঙ্গ দেখার বাকি আছে। তার মানে হলো, ‘এই দিন দিন নয় আরও দিন আছে। এই দিনেরে নিয়ে যাবে, সেদিনের-ই কাছে।’\nআগে আমরা বাজার থেকে পটাশ-গন্ধক কিনে এনে, শীলপাটায় বেটে নিজেরাই আতশবাজি তৈরি করতাম। আর এখন, ফানুস ফানুস।\nযাই হোক, শুভ ইংরাজি নববর্ষের শুভেচ্ছা রইল। আশা করি এই ২০১৮ খ্রিস্টাব্দ আপনার অনুকূলে থাকবে।\nবুধবার ০৩জানুয়ারী২০১৮, পূর্বাহ্ন ০৯:৩৪\nসামনের বছরগুলোতে এই ‘ফানুস ওড়ানো’ আরও বাড়বে, তারপর এটাকেও নিষিদ্ধ করার দাবী উঠবে!\nশনিবার ০৬জানুয়ারী২০১৮, অপরাহ্ন ০৫:২৫\nনিতাই দা, খালি কইতে দেরী হইছে মাগার ঘটতে দেরী হয় নাই! এই নেন পড়েন >>>\nসোমবার ০৮জানুয়ারী২০১৮, পূর্বাহ্ন ১০:৩৭\n“খারাপ মানুষগুলোর সুমতি হোক; আর সবার জন্য শুভ হয়ে উঠুক ২০১৮ বছরটা”- এই আশায় থাকলাম!\nমঙ্গলবার ০৯জানুয়ারী২০১৮, পূর্বাহ্ন ০৯:১৩\nতার আগেই তো ঘটনা ঘটে গেল! ফানুস নিষিদ্ধ হয়ে গেল!


প্রিমিয়ার ডিভিশন ক্রিকেট লিগ\nকরোনা সংক্রমণ ও বর্ষা মৌসুমের কারণে ডিপিএল এখন মাঠে গড়ানোয় অনিশ্চিত। লিগের শুরুতে ক্রিকেটারদের অনুশীলন -ফাইল ফটো\nদেশের ক্রিকেটারদের সংগঠন ক্রিকেটার্স ওয়েলফেয়ার অ্যাসোসিয়েশন অব বাংলাদেশ (কোয়াব) ঢাকার প্রিমিয়ার লিগের ক্লাবগুলোর কাছে পারিশ্রমিকের ৫০ শতাংশ দাবি করেছে। গত মঙ্গলবার কোয়াবের এক অনলাইন সভা শেষে বিসিবির মাধ্যমে প্রিমিয়ার লিগের ক্লাবগুলোক এই দাবি জানানো হয়েছে। কিন্তু প্রিমিয়ার ডিভিশন লিগের ক্রিকেটারদের পারিশ্রমিক পাওয়া নিয়ে সংশয় রয়ে গেছে। করোনাকালে ক্লাবগুলোর যেমন আর্থিক সংকট, অপরদিকে বর্ষা মৌসুমের কারণে লিগের খেলা মাঠে গড়ানো নিয়েও রয়েছে অনিশ্চয়তা।\nঢাকা প্রিমিয়ার ডিভিশন ক্রিকেটারদের পারিশ্রমিক পাওয়ার বিষয়টি নিয়ে বাংলাদেশ ক্রিকেট বোর্ড ও অধীনস্থ ক্রিকেট কমিটি অব ঢাকা মেট্রোপলিস (সিসিডিএম) আন্তরিক। আর সে কারণেই গত মঙ্গলবারই সিসিডিএম এর চেয়ারম্যান কাজী ইনাম আহমেদও আলোচনায় বসেছিলেন কোয়াবের সঙ্গে। বিসিবি ও সিসিডিএম বাস্তবিকই উপলদ্ধি করতে পেরেছেন যে, প্রিমিয়ার লিগ শুরু করতে না পারলে ক্রিকেটারদের পারিশ্রমিক পাওয়াও কঠিন হয়ে পড়বে।\nআর এই বিষয়টি নিয়ে বোর্ড পারিচালক ও সিসিডিএমের চেয়ারম্যান কাজী ইনাম আহমেদ বলেছিলেন, 'মঙ্গলবার আমরা কোয়াব এবং বেশ কয়েকজন জাতীয় দলের ও প্রথম শ্রেণির ক্রিকেটারের সঙ্গে বৈঠক করেছি। বৈঠকে আমরা প্রিমিয়ার লিগ কবে শুরু করা যায়, সেটি নিয়ে আলাপ করেছি। তবে এই মুহূর্তে কোনো তারিখ চূড়ান্ত না হলেও ক্লাবগুলোকে জানিয়ে দেওয়া হয়েছে, প্রিমিয়ার লিগ দিয়েই খেলা শুরু হওয়ার বিষয়টি। সব ক্লাব ১৫ দিনের নোটিশে লিগ শুরুর প্রস্তুতি রাখবে।'\nসিসিডিএম চেয়ারম্যানের কথায় ক্রিকেটারদের মাঝে একটা প্রশান্তি চলে এসেছিল যে, এবার তাহলে ক্রিকেটারদের একটা গতি হবে। করোনার কারণে এক রাউন্ড হয়ে প্রিমিয়ার লিগ বন্ধ হয়ে যাওয়ায় ক্রিকেটারদের অনেকেই চাহিদামাফিক পারিশ্রমিক না পেয়ে নিদারুণ অর্থকষ্টে রয়েছেন। লিগ শুরু হওয়ায় তারা নিশ্চয়ই পারিশ্রমিক পাবে, এবার বুঝি তাদের একটা গতি হবে।\nকেউ কেউ এমন ভাবলেও, আসলে কি তাই হবে? ক্লাবগুলো কি সত্যি সত্যি কোয়াবের আহ্বানে, বিসিবির মধ্যস্ততায় পারিশ্রমিকের ৫০ ভাগ দিয়ে দেবে? দিলে সেটা কবে দেবে? এমন অনেক প্রশ্নই ঘুরপাক খাচ্ছে সবার মনে।\nআসলেই কী ক্লাবগুলো কোনো পারিশ্রমিক দেবে ক্রিকেটারদের। দেয়ার এতটুকু সম্ভাবনাও নেই। ক্লাবগুলো বর্তমান অবস্থায় ক্রিকেটারদের পারিশ্রমিক দেবে না। সত্যিকার অর্থে দেয়ার মতো অবস্থাও নেই। বিষয়টি স্পর্শকাতর, তাই আনুষ্ঠানিক বিবৃতি দিতে রাজি নয় কেউ।\nএ প্রসঙ্গে আনুষ্ঠানিকভাবে কিছু বলতে অনীহা সবার। নাম প্রকাশে অনিচ্ছুক কয়েকজন ক্লাব কর্তা গণমাধ্যমকে জানিয়েছেন, করোনা পরিস্থিতি স্বাভাবিক হলে প্রিমিয়ার লিগ নতুন করে শুরু না হলে, ক্লাবগুলোর পক্ষে ৫০ ভাগ পারিশ্রমিক দেওয়া সম্ভব না। এখন যে অর্থনৈতিক অবস্থা, তাতে পারিশ্রমিক দেয়ার মতো সচ্ছল অবস্থা নেই ক্লাবগুলোর- এমন দাবি ক্লাব কর্তাদের।\nগণমাধ্যমকে কয়েকজন ক্লাব কর্মকর্তা জানিয়েছেন, '৫০ শতাংশ না হলেও দু-একটি ছাড়া বেশিরভাগ ক্লাবই ২০-৩০ শতাংশ অগ্রিম পেমেন্ট করেছে। দল বদলের আগে নতুন ক্রিকেটারদের সঙ্গে চুক্তির সময় এক-চতুর্থাংশ পারিশ্রমিক দেওয়া হয়েছে অনেক ক্রিকেটারকেই। আর শীর্ষ তারকাদের প্রায় সবাই গড়পড়তা ৪০-৫০ ভাগ অগ্রিম পেমেন্ট পেয়েছেন।'\nযেহেতু এক ম্যাচ হয়ে লিগ করোনার কারণে বন্ধ হয়ে গেছে, তাই আর পেমেন্ট দেয়া হয়নি। এখন নতুন করে লিগ শুরু না হলে আসলে আর পেমেন্ট দেওয়া সম্ভব না- এমনটাই বোঝা গেছে ক্লাব কর্তাদের কথায়। তাদের শেষ কথা, 'সবাই ক্রিকেটারদের অর্থ কষ্টের কথা বলছেন, ক্লাবগুলোর কথা ভাবছেন কজন? ক্লাবগুলোরতো আর কাড়ি কাড়ি টাকা নেই যে ক্রিকেটারদের ইচ্ছেমতো দিয়ে দেবে? ক্লাবের কাছে অর্থ থাকতে হবে তো?'\nক্লাব কর্তাদের কারও কারও মন্তব্য, 'আসলে আমরা ডোনারদের কাছ থেকে অর্থ সংগ্রহ করে তারপর ক্রিকেটারদের দেই। এখন করোনায় চারদিকে অবস্থা খারাপ। কমবেশী সবার অর্থনৈতিক অবস্থা ক্ষতিগ্রস্ত হয়েছে। দিনমজুর থেকে শুরু করে বিভিন্ন কর্পোরেট হাউস, শিল্প ও ব্যবসায় প্রতিষ্ঠানের মালিক- করোনা সবাইকে নাড়িয়ে দিয়েছে। সবারই হাতের অবস্থা খারাপ। লিগ শুরুর খবর নেই, কবে শুরু হবে তার নিশ্চয়তা নেই- এখন কার কাছে টাকা চাইব? কে দেবে অর্থের জোগান? কাজেই কোয়াব যতই ৫০ ভাগ পারিশ্রমিক দাবি করুক, বর্তমান প্রেক্ষাপটে তা দেওয়া সম্ভব না। করোনা সংকট কমলে, অবস্থার উন্নতি ঘটুক, লিগ শুরু হোক, খেলা আবার মাঠে গড়াক- তখন এক-দুই রাউন্ড পরে নিশ্চয়ই অর্থের জোগান আসবে। কেবল তখনই ক্রিকেটারদের হাতে টাকা দেওয়া সম্ভব হবে, তার আগে নয়।'